مێژووی ٥٠ ساڵی ڕابردووی کورد لە ناو راپۆرتەکانی ویکلیکسدا - بەشی دووەم -\nراپۆرتەکان لە زمانی ئیگلیزیەوە دەقاو دەق و زۆر بەجوانی و وەرگێڕدراوەتە سەر زمانێکی رۆژنامەوانی جوانی کوردی و لە بەشی " دۆکۆمێنت"دا بلآوکراونەتەوە. تێکڕای راپۆرتەکانیش دەقە ئیگلیزیەکەی وەک بڵاوکراونەتەوە لەلای ماڵپەڕی "سپی" پارێزراوە.\nراپۆرت ژماره 1973STATE123621_b بۆ بڵاوکردنه‌وه‌ی فه‌رمی دیاریکراو\nئاماده‌کراو له رپژه دوشه‌ممه رێکه‌وتی 25 حوزه‌یرانی 1973\nله وه‌زاره‌تی ده‌ره‌وه بۆ: ته‌هران / به‌غداد / عه‌مان / به‌یروت / مۆسکۆ / ئه‌نقه‌ره\nبابه‌ت: نوسینی WASHINGTON POST له سه‌ر کێشه‌ی کوردی عێراق\n1. رۆژنامه‌ی WASHINGTON POST له رۆژی 24 حوزه‌یران نوسینێکی چروپری\nJIM HOAGLAND به‌ناونیشانی "کورده‌کان بۆ شه‌رێکی تر ئاماده‌ن" بڵاوکردۆته‌وه، نوسینه‌که باس له نیدایه‌کی راسته‌وخۆی مسته‌فا بارزانی بۆ " پشتگیری ئه‌مریکا " ده‌کات، به‌هه‌ڵسه‌نگاندنی نوسه‌ر چانسه‌کانی یارمه‌تی خۆرئاوا و به‌تایبه‌ت ئه‌مریکا بۆ کورده‌کان له بارترن، چونکه له خۆرئاوا بایه‌خی زیاتر ده‌درێت به هاورده‌کردنی نه‌وت له ناوچه‌ی که‌نداوی فارسیه‌وه و به‌خه‌ستبونه‌وه‌ی رۆڵی سۆڤیه‌ت له عێراق.\nله‌و نوسینه‌دا هاتوه که بارزانی وتویه‌تی: " ده‌شێت یارمه‌تی ئه‌مریکا سیاسی، مرۆیی یاخود سه‌ربازی بێت، ئاشکراو نهێنی بێت\nراپۆرتی تایبه‌ت و نهێنی ژماره 1973TEHRAN04582_b\nئاماده‌کراو له رۆژی پێنج شه‌ممه رێکه‌وتی 28 حوزه‌یران 1973\nله ئێران - ته‌هران بۆ: وه‌زیری ده‌ره‌وه، ئۆفیسی کاروباری خۆرهه‌ڵاتی نزیک و باشوری ئاسیا، قاهیره، عه‌مان، کوێت، به‌یروت، جده، له‌نده‌ن.\nبابه‌ت: راپۆرت ده‌رباره‌ی رودانی شه‌ر نێوان کورد و سوپای عێراق\n1. مانشێته‌کانی لاپه‌ره‌ی یه‌که‌می رۆژنامه‌کانی ته‌هران له رۆژانی 26 و 27 و 28 باس له هه‌ڵگیرساندنی شه‌ر نێوان کورد و سوپای عێراق ده‌که‌ن.... به‌پێی راپۆرته‌کان سوپای عێراق ده‌ستپێشخه‌ری بۆ شه‌ره‌که کردوه کاتێک په‌لاماری چه‌ند گوندنشینێکی بێ چه‌کیان کردوه.\n2. به‌پێی راپۆرته‌کان مه‌لا مسته‌فا بارزانی، سه‌رکرده‌ی کورد، هوشیاری داوه‌ته به‌غداد تا هێزه‌کانی له ناوچه کوردیه‌کان بکشێنێته‌وه و به‌پێچه‌وانه‌وه روبه‌روی شه‌رێکی سه‌رانسه‌ری ده‌بێته‌وه. ئه‌و شوێنانه‌ی تا ئێستا باسی رودانی شه‌ریان لێکراوه بریتین له بابا ئیسمایل، به‌مۆ، قه‌ڵادزه، هه‌ڵه‌بجه و که‌رکوک. ده‌وترێت که‌رکوک به‌ته‌واوی به‌هێزه کوردیه‌کان ده‌ور دراوه.\n3. له په‌یوه‌ندی ته‌له‌فۆنی کارمه‌ندانی باڵیۆزخانه له گه‌ڵ به‌رێوه‌به‌ری گشتی کاروباری سیاسی وه‌زاره‌تی ده‌ره‌وه، سوڵتان حسێن سه‌نه‌ندجی، ناوبراو وتویه‌تی که ده‌زگای هه‌واڵگری ئێران پشتراستی رودانی شه‌ریان کردوه. هه‌رچۆنێک بێت پێده‌چیت سه‌نه‌نده‌جی گومانی هه‌یه که شه‌ره‌کانی چه‌ند رۆژی دوایی ئاماژه‌یه‌کی راسته‌وخۆ بێت بۆ شه‌رێکی نوێی فراوانی نێوان کورده‌کان و سوپای عێراقی. به‌رده‌وام نێوان کورده‌کان و حکومه‌تی به‌غداد خوێن رشتن هه‌بوه، ته‌نها وروژاندنێکی تازه که مایه‌ی سه‌رنج راکێشانی سه‌نه‌نده‌جی بوه نوسینه‌که‌ی په‌یامنێری واشنتۆن پۆست، JIM HOAGLAND ه، تێدا لێدوانه تاڵه‌کانی بارزانی دژ به به‌غداد باسکراوه، سه‌باره‌ت به شکستی به‌غداد له پابه‌ندبون به‌رێکه‌وتنی نێوان کورد و حکومه‌ت، سه‌نه‌نده‌جی وا چاوه‌روانه که به‌غداد ئاستێکی دیاریکراوی هێز به‌کار بهێنێت بۆ ده‌ربرینی ناره‌زایی به‌رامبه‌ر بارزانی.\n4. کۆمێنت: له دیدی ناسراوی ئێران دژ به‌به‌غداد له‌وانه‌یه میدیای ئێرانی سکاڵای شه‌ره‌کانی گه‌وره کردبێت، هه‌رچۆنێک بێت ئاشکرایه که شه‌ر رویداوه و به‌رفراوانتریش بوه له روداوه‌کانی چه‌ند مانگی دواییدا.\nلە سلێمانی سێ گەنج لەگەڵ ئافرەتێک لە ماڵێکدا ده‌ستگیركران


جۆن ئاڵن: داعش یه‌ک له‌سه‌ر چواری ناوچه‌کانی داگیریکردبوون له‌ده‌سـتی‌داون\nنێردراوی تایبه‌تی سه‌رۆکایه‌تی ئه‌مه‌ریکا بۆ وڵاتانی هاوپه‌یمانی شه‌ڕی داعش ده‌ڵێت داعش یه‌ک له‌سه‌ر چواری ئه‌و ناوچانه‌ی له‌ده‌سـتداوه که داگیری کردبوون.\nجۆن ئاڵن ڕۆژی پـێـنجشه‌ممه ئه‌مه‌ی له کۆبوونه‌وه‌یه‌کی له‌گه‌ڵ کۆمیته‌ی په‌یوه‌ندیـیه‌کانی ده‌ره‌وه له کۆنگرێس ڕاگه‌یاند و گوتی هاوپه‌یمانان به هێرشه ئاسـمانیـیه‌کانیان هه‌زار چه‌کداری داعشیشیان کوشتووه و زۆر شوێنیشیان وێرانکردوون، له‌وانه 23 بنکه‌ی مه‌شق و ڕاهێنان و ده‌زگای نه‌وت.\nپاشان باسی له گرنگی گه‌ڕانه‌وه‌ی ئاواره عێراقیـیه‌کان کرد بۆ سه‌ر شوێنه‌کانی خۆیان پاش ئه‌وه‌ی ناوچه‌کانیان له داعش ڕزگارده‌کرێن و خزمه‌تگوزاری و ئاسایشیان بۆ ده‌گه‌ڕێنه‌وه، له‌وانه چاکردنه‌وه‌ی هێڵه‌کانی کاره‌با و ئاو و لابردنی بۆمبه چێنراوه‌کان.\nپاشان سـتایشی وڵاتانی به‌شدار له هاوپه‌یمانێتیـیه نێوده‌وڵه‌تیـیه‌که‌ی دژی داعش کرد، له به‌رامبه‌ر ئه‌و ڕۆڵه‌ی ده‌یبینن له ئۆپه‌راسیۆنه له‌شـکریـیه‌کان و ئاڵوگۆڕکردنی زانیاریـیه هه‌واڵگریـیه‌کان به مه‌به‌سـتی بنبڕکردنی سه‌رچاوه‌ی داهاتی داعش و لاوازکردنی توانا له‌شـکریـیه‌کانی.\nله وه‌ڵامی پـرسیارێـکی کۆمیته‌که سه‌باره‌ت به چۆنێتی ڕێگه‌گرتن له گه‌ڕانه‌وه‌ی ئه‌و که‌سانه‌ی له ئه‌مه‌ریکاوه په‌یوه‌ندیـیان به داعشه‌وه کردووه، گوتی تێمێـک بۆ ئه‌م مه‌به‌سته کارده‌کات و له‌گه‌ڵ ژماره‌یه‌ک وڵاتدا هه‌ماهه‌نگی ده‌کات.\nسه‌باره‌ت به شه‌ڕی داعش له سوریا، جۆن ئاڵن جه‌ختی له گرنگی مه‌شق و ڕاهێنانی ئۆپۆزسیۆنی میانڕه‌وی ئه‌و وڵاته کرد و هه‌روه‌ها گرنگی به‌رده‌وامبوونی ئۆپه‌راسیۆنه له‌شـکریـیه‌کان بۆ نه‌هێشـتنی داعش له‌وێش.


دوو ساڵ بەسەر كارەساتی 16ی ئۆكتۆبەردا تێدەپەڕێت، كە بەپێی رێككەوتنێكی ژێربەژێر لەنێوان هەندێك سەركردەی سیاسی لەگەڵ میڵیشا عێراقی و ئێرانییەكان، بە بێ هیچ ئەستەمێك كەركووك داگیر كرا و زۆربەی كوردەكان ئاوارە بوون و دەست بەسەر بارەگاكانی پارتی دا گیراو تا ئێستاش چۆڵ نەكراون، جگە لەوەی رۆژانە بەرپرسە كوردەكان لادەبرێن و تەعریب بەردەوامە. ئەو خەڵكەی كە ئاوارە بووە دەڵێن، بارودۆخی كەركووك زۆر خراپە و تا بارودۆخی شارەكە ئاسایی نەكرێتەوە و ناگەڕێینەوە.\nدوای رووداوەكانی 16ـی ئۆكتۆبەر و دەستبەسەرداگرتنی كەركووك لەلایەن حەشدی شەعبی و هێزە عێراقییەكانەوە، كەركووك بێ پارێزگارە و عەرەب و بەرەی توركمانی نایانەوێ پارێزگاری كەركووك بدرێت بە كورد.\nپەراوێزخستنی كورد و مافی كورد لە كەركووك بەردەوامە بە هاوكاری هێزە عێراقییەكان عەرەبە هاوردەكان بەردەوام هەڵدەكوتنە سەر گوندە كوردنشینەكانی سنووری كەركووك و خانەقین ئەمەش بۆتە جێگەی نیگەرانی و بە ئاماژەیەكی مەترسیدار بۆ داهاتووی ئەو ناوچانە وەسف دەكەن.\nبە گوتەی بەرپرسانی كورد، ئاسایی بوونەوەی بارودۆخی ئەو ناوچانە شتێكی گرنگە و دەبێت بارودۆخی خەڵك بگەڕێتەوە پێش 16ی ئۆكتۆبەر، ئەو هێزانەی كە لەناو شارەكانن، دەبێت بچنە دەرەوە، ئاسایی بوونەوەی بارودۆخی ناوچە دابڕاوەكان زۆر لە كێشەكان چارە دەكات، چونكە تا ئێستا تەعریب لە كەركووك و ناوچە دابڕاوەكان بەردەوامە، ئەوە بۆتە كێشەیەكی گەورە بۆ خەڵكی كەركووك و ناوچە دابڕاوەكان، بۆیە دەبێت بارودۆخی ئەو ناوچانە ئاسایی بكرێتەوە.\nنەجات عەلی، بەرپرسی یەكەی هەشتای پێشمەرگە لە میانەی دەرچوونی خولێكی سێ مانگی بۆ ٧٩١ پێشمەرگەی یەكەی هەشتا لە سۆران رایگەیاند، بەهیواین بە زووترین كات لەگەڵ سوپای عێراق بگەینە رێككەوتنێك، تا ناوچە كوردستانییەكانی دەرەوەی ئیدارەی هەرێم پێكەوە بپارێزین، راستییەكانیش ئەوەیان دەرخستووە، كە سوپا بە بێ پێشمەرگە ناتوانێ پارێزگاری لەو ناوچانە بكات".\nمەحموود شەوكەت، ئاوارەیەكی كەركووكە و لە سۆران نیشتەجێ بووە بۆ "هەولێر" دیاركرد:"بەداخەوە لایەنێكی سیاسی بووە هۆكار كە نیوەی خاكی كوردستان لە دەست بدەین، ئەگەر ئەو لایەنە لەگەڵ میلیشاكان هاوكار نەبوایە كەس نەیدەتوانی دەست بۆ هەرێمی كوردستان درێژ بكاتن ئێستا كورد سەربەخۆ دەبوو و بە مافە ڕەواكانی خۆی دەگەیشت.\nشاخەوان ڕزگار، ئاوارەیەكی دیكە بۆ "هەولێر" گوتی:" تا میلیشاكان كەركووك چۆڵ نەكەن و هێزی پێشمەرگە نەگەڕێتەوە بڕیارمان داوە هەر لە ئاوارەیی بژین و نەگەڕێینەوە، داوا لە حكوومەتی هەرێم دەكەین كار بكات بۆ ئاسایی كردنەوەی بارودۆخی كەركووك و ناوچەكانی دیكە، ئەگەرنا بەو شێوەیە بێت ئەو ناوچانەی ماون ئەوانیش لە دەست دەدەین خەڵكەكەی هەموو ئاوارە دەبن.\nگوتیشی:" لە كەركووك خێزانێكی زۆر ئاوارە بوونە، پێویستە بارودۆخی كەركووك ئاسایی بكرێتەوە، چەكدارانی حەشدی شەعبی لەناو كەركووك نەمێنن، بارودۆخەكە بۆ پێش 16ی ئۆكتۆبەر بگەڕێتەوە، ئەگەرنا تا رەوشەكە بەو شێوەیە بێت ناگەڕێینەوە.\nنیهاد رەسوول، ئاوارەیەكی دیكەیە بۆ "هەولێر" جەختی لەوە كردەوە 16ی ئۆكتۆبەر پەڵەیەكی ڕەشە بە ناوچاوانی خیانەتكارانەوە و مێژوو ئەو ڕۆژەی لە پەڕە ڕەشەكانی خۆیدا نووسیوەتەوە بۆیە ئێمە دەمانەوێ لەو ڕۆژەدا بە دەسەڵاتدارانی عێراق بڵێین پێویستە كەركووك بگەرێندرێتەوە بۆ پێش 16ی ئۆكتۆبەر و ئێمە بگەڕێینەوە سەر ماڵ و حاڵی خۆمان و دووبارە دەست بە ژیانی خۆمان بكەینەوە لە ئاوارەیی ڕزگار بین".


نووچە نێت | ڕاستگۆیی بێ لایەنی| محه‌مه‌د مه‌لاح: بۆ چاكه 33 جار ژنم هێناوه\nمحه‌مه‌د مه‌لاح: بۆ چاكه 33 جار ژنم هێناوه\nOctober 2021 07 - 14:37:30\nمحه‌مه‌د مه‌لاح كه هاووڵاتییه‌كى میسڕییه له دیمانه‌یه‌كى ته‌له‌ڤزیۆنى ده‌ڵێ، "بۆ چاككردنه‌وه‌ى په‌یوه‌ندیی خێزانه‌كان دوو ساڵە ئەو کارە دەکەم، 33 جار ژنم هێناوه".\nمحه‌مه‌د دیمانه‌یه‌كى له‌گه‌ڵ كه‌ناڵى mbc ى میسڕ كردووه، له دیمانه‌كه روونى ده‌كاته‌وه بۆ ئه‌وه‌ى به‌گوێره‌ى “شه‌رع” ئه‌و ژنانه دواى ته‌ڵاقدانیان بگه‌ڕێنه‌وه لاى هاوسه‌ره‌كانیان ئه‌و كاره‌ى كردووه.\nمحه‌مه‌د ده‌ڵێ، "بۆ خێر ئه‌و كارانه ده‌كه‌م، پاره‌یش وه‌رناگرم، ئه‌گه‌ر پاره وه‌ربگرم ماناى وایه كارێكى هه‌ڵه‌م كردووه". محه‌مه‌د باس له‌وه ده‌كات كه خۆیشى خێزانداره، سه‌ره‌تا هاوسه‌ره‌كه‌ى ناڕازى بووه، وایزانیوه محه‌مه‌د پاره له به‌رانبه‌ر ئه‌و كاره وه‌رده‌گرێت. به‌ڵام ئێستا كه زانیویه‌تى به خۆڕایى و "له پێناو چاكه" ئه‌و كاره ده‌كات، ئه‌وا ناڕه‌زایى نییه.\nئه‌و پیاوه كه خۆى ژمێریاره له دیمانه‌كه سه‌باره‌ت به‌و ژنانه‌ى ماره‌یى كردوون، به شه‌رمه‌وه ده‌ڵێ، "ته‌واوى بنه‌ماكانى زه‌واجم له‌گه‌ڵیان جێبه‌جێ كردووه، زۆرترینیان ماوه‌ى هه‌فته‌یه‌كى خایاندووه".


بەیاننامەی رێکخراو یاری کورد و یەکێتی شۆڕشگێڕانی کوردستان بە بۆنەی ٧٣یەمین ساڵوەگەڕی دامەزرانی کۆماری کوردستان | یاریکورد یاهەق\nبەیاننامەی رێکخراو یاری کورد و یەکێتی شۆڕشگێڕانی کوردستان بە بۆنەی ٧٣یەمین ساڵوەگەڕی دامەزرانی کۆماری کوردستان\nPosted by Admin | jan 20, 2019 | کوردی | 0 |\nڕۆڵە بەشەرەفەکانی نەتەوەی کورد!\nخەباتگێڕانی رێگای ئازادی و سەربەخۆیی کوردستان!\n٧٣ساڵ لەمەوبەر، ڕۆژی ٢ی رێبەندانی ساڵی ١٣٢٤ی هەتاوی (١٩٤٥زایینی) لە مەیدانی چوا چرای مەهاباد،کوماری کوردستان راگەیندرا .\nڕۆژی دووی رێبەندان و راگەیاندنی کۆماری کوردستان،نیشانەی خۆڕاگری،کۆڵنەدان و نەبەزین و ئیرادەی نەتەوەی کورد بوو لە ماوەی سەدان ساڵی بندەستیدا، هێمای ئازادی و ئازادیخوازی و تێکۆشان بوو بۆ پچڕانی پەتی یەخسیری و بەدەستەوە گرتنی دەسڵاتی سیاسی و بنیاتنانی داهاتوویەکی بەختەورەانە\nکۆماری کوردستانی، وەدیهاتنی ئاوات و ئارەزووی لە مێژینەی کوردان بوو، وەراست گەڕانی خەونی خانی، حاجیو بەری خوێن و ئارەقە ورەنجی سەرکردە مێژوویەکانی نەتەوەکمان، شێخ عوبەیدوڵڵای نەهری، شێخ سەعیدی پیران، سمکۆ، مەلیک مەحمودی نەمر و ژێنێڕاڵ ئێحسان نوری پاشا بوو.\nبە دامەزراندنی کوماری کوردستان ،نەتەوەی کورد لە ناوچەی زۆری کوردستانە داگیرکراوەکی کوردستانی رؤژهەڵات ، ئازادی ئەستاند ، و چارە نووسی خۆی بەدەستەوە گرت و فەرمانراوای نەتەوەی دامەزراند، ئالای کوردستانیان هەڵکرد ئالای داگیرکەرانیان تۆر داو بیگانیان لە ناوچە بەدەر کرد، کورد بوە خاون مالی خۆی،\nبە دامەزراندنی کۆماری کوردستان زمانی نەتەوەی رەسمی کرا و بە خێرای گەشەی بەرچاوی بە خوە دێت و لە هەمان کاتدا چاپخانە و رادیو و سینەما و کتێبخانەی نەتەوەی و و ئەرتەشی نەتەوەی هیزی پێشمەرگە دامەزران.سەرەڕای نایاسای بونی ناوچەکە ئاسیاش و ئەمنیەتی هاولاتیان بەتەواوەتی دەپاریزرا.\nلە کۆماری کوردستان، ژنان بە بەشداری سیاست و دامەزراندنی چەند رێكخراوی تایبەت بە خۆیان و رۆڵی بە رچاویان هەبوو لە کۆماری کوردستان.\nبە دامەزراندنی کۆماری کوردستان لە بەشی کەمی نیشتمان بەڵام هێوای گەورەی خستە ناو دڵی هەموو رؤڵەکانی نەتەوەوە و شۆڕشگێڕان و و ئازادیخوازانی لە پارچەکانی دیکەی کوردستانە و بە بەشداری و بەهانای کۆماری کوردستانەوە هاتن و کۆماری کوردستانیش بێ جیاوازی باوشی بۆ کردنەوە، کۆماری کوردستان بووە قیبلەی یەک ریزی ناومالی کوردو کە دەسکەوتەکانمان لە هەر بەشی دیکەی کوردستان گریدراوی یەکن و بە بی یەک سەرکەوتنی بەرچاو بە دی ناکریت\nئەم روداوە مێژوویەو دەسکەوتە بە نرخانە تەنیا لە ماوەی یازدە مانگ تەمەنی کورتی کۆماری کوردستان دەستکەوت کە کە دوای سەدان سال داگیرکراوی و پارچە پارچەی نەتەوەکمان باشترین دەسکەوتی نەتەوەکمانە .\nهەر چەند کۆماری کوردستان لە کەم تەمەنی باشترین دەسکەوت و پێشکەوتنی بە رچاوی بە خۆیەوە دێت بەلام ئاستی ئامادەی و تاقەت و توانای کۆماری کوردستان نیتوانی پێش بە پلانی داگیرکەران و بەرژەوندی زلهێزەکان ناوچە بگریت سەرئەنجام کۆماری کوردستان رووخا و بۆ جارێ دیکە کوردستان داگیرکراێەوە، پێشەوا و ژماریک لە وەزیر و ئەفسران و کار بەدەستانی کۆمار لە مەهاباد لە سێدارە دران .\nدوای رووخانی کۆماری کوردستان ئەو ئالایەی لە چوارچرا هەڵکرا و هیوای کورد لە دڵندا نەکوژانەوە و وەک چرای رۆناکی رێگەی رزگاری تا ئەمرۆکەش هەر لە سەر رێبازی پێشەوا هەزاران کەس لە بندیخانەکان و چاوروانی پەتی سێدارەن و یا لەسێدارە دراون لە ژیر ئەشکەنجەی داگیر کەران نا بو داگیر کردنی کوردستان زمزمە دەکن یا ئالا بەدەس و تێکوشەر، هەڵگری بێری نەتەوین ولە سەر رێبازی پێشەوای نەمەر قازی مەحەممەدن ،لە هەر گوشەیک لە ئەم نیشتمانە لە هەر کات و هەڵومەرجێک دا ئالای شۆڕشیان هەلکردوە سەر لە نوی تیهەلچونەتەوە لە سەر رزگاری نەتەوەکیان،کۆماری کوردستان قیبلەی شۆڕشگێرانی رێگەی رزگاری یەک جاری نەتەوەکیانن .\nرێکخراوی یاری کورد (یارسان) و یەکێتی شۆڕشگێڕانی کوردستان بەم بۆنە پیرۆزە نەتەوەیی و نیشتمانییەوە، گەرمترین و پیرۆزبای پێشکەش تێکوشەران رێگەی رزگاری و سەربەخۆی کوردستان و گەڵی کوردستان دەکات، هەزاران سڵاو پێشکەشی گیانی پێشەوای شەهید قازی موحەممەد و ئەفسران و پێشمەرگەکان و کاربەدەستان و تێکوشەرە شەهیدەکانی کۆماری کوردستان دەکات و وەک رێکخراوی یاری کورد یارسان ویەکێتی شۆڕشگێڕانی کوردستان ، لەم رۆژە پەیمان نۆی دەکەینەوە کە هەلگری ریبازی پێشەوا لەسەر مافی چارەنووس و سەربەخۆی ولاتەکمان و هەلگری ئالای نەتەوتیی و سرودی نەتەوی بێن و هەتا رزگاری یەکجاری نیشتمان و هەلکردنەوەی ئالای نەتەوەی و بیگانە بەدەر کردن لە نیشتمانمان ،هەرگیز سەنگەری خەبات و بەرخۆدان چۆل نەکەین.\nبا یادی کۆماری کوردستان هاندەرمان بێ بۆ یەکگرتنی ریزەکانمان، گوڕ تیندان بە خەبات سوربوون لە سەر سەربەخۆی خاک و گرتنەوەی مافە رەواکانمان و ئالای کۆماری کوردستان و سرودی نەتەوەی و بیرەوەری کۆماری کوردستان ئیلهامبەخشی تێکۆشان و کۆڵنەدانمان لە پێناوی رزگاری و سەر بەخوی کوردستان بێت.\nسڵاو لە ٧٣ ێمین ساڵیادی کۆماری پیروزی کوردستان\nمەرگ و نەمان بۆ دوژمنان و داگیرکەرانی خاکی کوردستان\nرێکخراو یاری کورد و یەکێتی شۆڕشگێڕانی کوردستان\nژمارەی بینین 266\nPreviousکۆنە پێشمەرگەیەکی رۆژهەڵات لە دەست حسێنی یەزدان پەنا، داواکاری و پەیامێکی هەیە\nNextهەژار كاكەیی: پەرتەوازەیی کورد دووژمنی بەهێز کردووە\nانجلینا جولیە کردستان در خط مقدم جنگ و دفاع از میهن کردستان جان باخت (209 442)\nکیانوش رستمی جوان یارسانی و کورد قهرمان المپیک شد (42 834)\nایل گوران (مردم یارسان)تیرەای کهن از ملت کرد+تصاویر (41 879)\nجواب مراجع تقلید شیعە بە دختری مسلمان کە میخواهد با جوانی یارسانی ازدواج کند (35 080)\nشیطان پرستان کرند غرب کە خود را اهل حق یا یارسان معرفی میکنند (29 430)\nسوزاندن پیکر زندانی سیاسی کُرد بهروز آلخانی و دفن آن در میان زباله ها (26 971)\nمختصری از زندگی نامەی هنرمند کورد کرمانشاە قادر الیاسی +ویدیو کلیپ (23 386)\n، یارسان در قانون اساسی جزو کدام‌یک از ادیان است؟ (18 109)


پەرواس:ئەنگوستیلە و گوارەی بووكێنیم فرۆشت بۆ بەشداریكردن لە عەرەب ئایدڵ\nخانمە هونەرمەند"پەرواس حوسێن" لە دیمانەیەكی تایبەتی ڕۆژنامەی "هەولێر"ـدا وەڵامی 13 پرسیار دەداتەوە و، مژدەی ئەلبوومێك گۆرانیش دەداتە هەوادارنی، هاوكات باس لە ژیانی خۆی دەكات، پێش چوونی بۆ پڕۆگرامی "عەرەب ئایدڵ" و ئاخ بۆ بوون بۆ دەوڵەتی كوردیش هەڵدەكێشێت.\n*سەرەتا پێمان بڵێ بەدەر لە گۆرانی و میوزیك خولیای چ شتێكی دیكەت هەیە؟\n- تا ئێستا گۆرانی و میوزیك تاكە خواست و ئارەزووی منە.\n*تا چەندی بڕوات بە تێگەیشتنی ئافرەت هەیە، بۆ چارەسەركردنی كیشە و گرفتەكان؟\n- ئافرەت ئەقڵ و تێگەشتنێكی باشی هەیە و هاوشانی پیاو توانای چارەسەركردنی دۆخە ئاڵۆزەكانی ژیانی هەیە.\n*لە قسەكردن و لەبەردەم كامێرا زۆر نەرم و نیانی، بەڵام كەسانێك دەڵێن:" لەماڵەوە وێنەیەكی دیكەت هەیە، ئەوە تا چەند ڕاستە؟\n- ڕوخسارم ئاوێنەی دڵمە، ئەو كاسانەی كە لێشمەوە نزیكن دەزانن كە ئەو وێنەیەی لەبەردەم كامێراكان هەمە لە ماڵەوەش هەمان شتە، بۆیە نیشاندانی دوو دەموچاو دوورە لە لە كەسایەتیی من.\n*زۆر حەز دەكەم بزانم ئایا "پەرواس حوسێن" حەزی لە دنیایی ڕۆمانسیەتە؟ ئەگەر حەزت لێیە ئەو ڕۆمانسیەتە چۆن بۆ هاوسەرەكەت دروست دەكەیت؟\n- ئەوەندە زۆر ئاشقی هاوسەرەكەمم هەمیشە لە ناو دونیایەكی جوان و خۆشبەختیدا لەگەڵیدا دەژیم.\n* ئەگەر یەك خولەكت مابوو بۆ ئەوەی ژیان جێبهێڵی، لەو كاتەدا حەز دەكەی كێ ببینیت و دەستت لەناو دەستی كێدا بێ؟\n- دەمەوێت هەموو ئەو كەسانە ببینم كە خۆشم دەوێن و خۆشیان دەوێم.\n* چیرۆكێكی تایبەت هەیە كە ژیانی تۆی تەواو گۆڕیبێت؟\n- ڕۆشتنم بۆ عەرەب ئایدڵ گۆڕانكاریی لە ژیانی مندا دروست كرد و لەم ڕێگەیەوەش متمانە و خۆشەویستیی خەڵكم بە دەست هێنا.\n* هەموو مرۆڤێك لە ژیاندا بۆشاییەكی هەیە، یاخود شتێك لە دڵیدا هەیەو نەیتوانیوە پێی بگات، تۆ هیچ شتێك هەیە كە ئاخی بۆ هەڵكێشیت و تا ئێستا نەتكردبێت؟\n- ئاخ بۆ بوون بە دەوڵەت هەڵدەكێشم وەك تاكێكی كورد.\n* بە هیچ شتێكی خۆت سەرسامیت؟\n- بە سادەیی و بووێریەكەم شانازی دەكەم.\n* بەڕاشكاوانە وەڵامم بدەرەوە پارە شتێكی خۆشە؟\n- من پارە بە دوایین شت دەبینم، كاتێك كە ڕۆشتم بۆ "عەرەب ئایدڵ" هیچ پارەیەكم نەبوو، تەنها خاوەنی ئەنگوستیلەو گوارەیەكی كاتی بووكێنیم بووم، ئەویش فرۆشتم بۆ خەرجی سەفەرەكەم و نیشاندانی بەهرەكەم وەك ئافرەتێكی كوردی بەهرەمەند، بە كورتی خۆشبەختی لەسەروی هەموو شتێكە.\n* سەیری ئەو فیلم و دراما توركیانە دەكەیت كە ئێستا لە هەندێ كەناڵە كوردیەكان بە دۆبڵاژی كوردی پەخش دەكرێ؟\n- نەخێر سەیری هیچ درامایەكی بیانی ناكەم.\n* بەو پێیەی لەدایكبووی شاری "قەڵادزێ"ـی بیرت لە چڕینی گۆرانیەك نەكردەەتەوە كە تایبەتی بكەی بەو شارە؟\n- ماوەیەك بەر لە ئێستا لەگەڵ ڕێكخراوێك دەستمان كرد بە بۆیە كردنی قوتابخانەیەكی دوورەدەست لەو دەڤەرە و هەروەها پێداویستیی خوێندمان بۆ دابین كردن، وەك گۆرانیش بیرۆكەم هەیە بەڵام تا ئێستا ڕێك نەكەوتووە، هەركاتێكیش دەرفەت بێتە پێشەوە حەز دەكەم بەبێ جیاوازی بۆ هەموو شارەكانی كوردستان كار بكەم.\n* كەسانێك بە ئوم كەلسوم"ـی كوردت دەچوێنن، بۆ ئەوە چی دەڵێی؟\n- مایەی دڵخۆشیە كەسانێك كە بەم شێوەیە دەمبینن، بەڵام لە لە ڕوانینی منەوە من تەنها هونەرمەندێكم و خزمەت بە هونەری كوردی و وڵاتەكەم دەكەم..\n* دوا پڕۆژەی هونەریت چییە؟\n- دروستكردنی ئەلبوومێك گۆرانیی جۆراوجۆر.\nكارۆخ مەلا ئەسعەد-هه‌ولێر


General « بابه‌تێک بۆ گفت و گ\nهه‌ر له سه‌ره‌تای سه‌رهه‌ڵدانی خۆپیشاندانه‌کانی ناڕه‌زایی ده‌ربڕین له ژماره‌یه‌ک وڵاتی ڕۆژهه‌ڵاتی ناوه‌ڕستدا ، گه‌وره کاربه‌ده‌ستانی ئێران نه‌ک هه‌ر ده‌یانگووت به‌ڵکو جه‌ختیان له‌وه ده‌کرده‌وه که ڕووداوه‌کان درێژه‌ی شۆڕشه ئیسلامیه‌که‌ی ساڵی 1979 ی ئێرانه. هاوکات ده‌شگوترێت ئه‌وه‌ی له خاوه‌رمیانه‌دا ڕووده‌دات به‌شێکه له به‌رنامه‌و پلانی وڵاته یه‌کگرتوه‌کانی ئه‌مریکا له‌و ستراتیژیه‌ته‌ی هه‌یه‌تی بۆ ڕۆژهه‌ڵاتی ناوه‌ڕاستی گه‌وره . هه‌ر بۆ […]


كاتێك گوێ لە وتاری سەركردەكانمان دەگری، وای بۆدەچی كە ئەوان جیدین لەوەی بەشێكبن لە جیهانی نوێ و پابەندن بە هەموو بەها دیموكراسی و ئازادییەكان، بەڵام كاتێك تەماشای میدیاكانیان دەكەیت، وادەزانی لە سووریای یان لیبیا و عێراقی كۆن. راستییەكەش ئەوەیە كە راستییەكە لەنێوان هەردووكیاندایە و میدیاش یارمەتیدەر نەبووە لە گەیاندنی راستی وڵات.رەنگە ئەم قسەیە هەندێ ناعادیلانەبێت …\nئەوكاتەی شاندی كوردی گەیشتە بەغدا، پەرلەمانی توركیا “مۆڵەت”ی ساڵێكی دیكەی دایەوە سوپا كە بەمەبەستی ئۆپەراسیۆنی سەربازی دەرەوەی سنوور بێتە نێو خاكی “عێراقەوە” بۆ راوەدوونانی گەریلاكانی پارتی كرێكارانی كوردستان و لەنێوبردنیان.رۆژێك دوای گەڕانەوەی شاندەكە بۆ كوردستان، مالیكی دامەزرانی كۆمیتەیەكی هاوبەشی عێراقی و ئێرانی راگەیاند بەمەبەستی كۆتایی هێنان بە بوونی چەكدارانی پارتی ژیانی ئازادی كوردستان (پژاك) لە …\nجارێكی دیكە هەواڵەكانی تایبەت بە كورد و ئەمریكا هاتنەوە سەر شاشەی تەلەڤزیۆن و كۆمپیوتەرەكانمانلەكاتێكدا كە هەندێك لە بەپرسانی ئەمریكا پێشوازی لە بەرپرسانی كورد دەكەن، لەهەمانكاتدا هەندێك بەپرسی دیكەیان رەخنەی تووند لە كورد دەگرنكورد هەمیشە بەشانازییەوە رایگەیاندووە كە ئەمریكا پەیوەندییەكی تایبەتی هەیە لەگەڵ كوردستان و بەرپرسانی ئەمریكاش هەمیشە بەوشێوەیە باسی هەرێمی كوردستان دەكەن كە بەشێكە لە …\nهەفتەی رابردوو داوایانلێكردم لە كۆنفرانسێكدا قسە بكەم كە لە یەكێك لە پایتەختەكانی وڵاتانی رۆژئاوا كرا، بۆ ئەوەی ئەوە شیبكەمەوە كە چۆن لەساڵی 2003وە ناسنامەی عێراقی كورد گۆڕانكاری بەخۆیەوە بینیوە و هەروەها سەبارەت بەوەی كە ئایا فیدرالی لە عێراق سەركەوتووە یان نا. دوای لێكۆڵینەوەیەكی وردی پێشهاتەكان، پێكهاتەی نوێی عێراق، ناونیشانی ئەم وتارەم تاكە پێناسەبوو كە بۆ …\nهاوڕێیەك كە نزیكە لە پرۆسەی سیاسی و پارتە دەسەڵاتدارەكان لە بەغدا دەڵێت “ئەم رۆژانە لە بەغدا بۆئەوەی جەماوەرت زۆر بێت، دەتوانیت سیاسەتی تووند بەرامبەر كورد یان كوێتییەكان بگریتەبەر”.لەگەڵ هەر قەیرانێكدا لەنێوان بەغدا و هەولێر درزی نێوان كورد و عەرەب گەورەتر دەبێت. لەگەڵ هەر قەیرانێكی ناوخۆییدا لە بەغدا لەبارەی رێگەی بەرەوپێشچوونی وڵات، كورد زیاتر لە عەرەب …\nلەكاتێكدا گفتوگۆیەكی گەرم لە جیهانی ئازاددا هەیە لەبارەی پێویستی بوونی میدیایەكی ئازاد و زیندوو، هەروەها چۆنیەتی پاراستنی رۆژنامەگەری لە سەردەمی تەكنەلۆژیا و فەیسبووك و هاووڵاتی رۆژنامەنووس، پەرلەمانی عێراق چارەسەری هەموو ئەو كێشانەی دۆزییەوە: كوشتی!لەسەرەتای ئەم مانگە، پەرلەمانی عێراق یاسایەكی پەسەندكرد لەژێر ناوی (یاسای مافەكانی رۆژنامەنووسان)، لەژێر دروشمی پاراستنی ماف و پێدانی ئیمتیاز بە رۆژنامەنووسان، بەڵام …\nهێزەكانی پێشمەرگە ئێستا لە دیالەن بۆ روبەڕووبوونەوەی كارێكی تەواونەكراو، كە دەكرا سیاسییەكانمان چارەسەریان بكردایە، ئەگەر ویست و متمانە و دەستپێشخەری لەلایەن هەولێر و بەغداد هەبووایە.مەسەلەیەكی دیكەش كە ئێستا خراوەتە لاوە و هەموو فاكتەرەكان بەرەو ئەوە دەڕۆن كە شەڕێكی دیكەی لێبكەوێتەوە، كێشەی نەوت و غازە لە عێراق. نەبوونی رێكی و تەبایی و یەكێتی هەڵوێستی كورد، رێگە …\nكاتێك لە تەلەڤزیۆنەوە تەماشای رووداوە ئاژاوەگێڕی و تاڵانكارییەكەی لەندەنمان دەكرد، یەكەم پرسیارمان ئەوەبوو كە پۆلیس لەكوێیە؟ ئیتر چۆن رێزیان لێدەگیرێت یان حیسابیان بۆ دەكرێت، ئەگەر ئەوان تەنیا تەماشا‌كەربن و هیچ نەكەن لەكاتێكدا پایتەخت دەسوتێنرێت و تاڵان دەكرێت.كوردێكی دانیشتووی لەندەن دەیگوت “پێویستە ئەوان لە ئێمەوە فێرببن”. یەكێكی دیكە گوتی: “پێویستە سەرۆك وەزیرانی بەریتانیا داوای یارمەتی لە …\nنەزانی بەهرەیە: پەندێكی ئینگلیزییە، زۆربەی كات لەو حاڵەتانەدا بەكاردێت بۆ تاك كە نایەوێت دەربارەی راستییە تاڵەكەی خۆی بزانێت و بەوشێویە مێشكێكی سافی هەیە، ئەمەش كاتێك راستە كە كاری ئەو كەسە بڵاوكردنەوەی زانیاری نەبێ.نەزانی بەهرەیە كاتێك تۆ بەتەنیابیت و زانیارییەكانیش تەنیا پەیوەندیان بە تێبینی كەسانیترەوە هەبێ بەرامبەر تۆ، بەڵام ئەگەر تۆ بەتەنیا نەبی، یان زانیارییەكە پەیوەستبێ …\nله‌گه‌ڵ هه‌موو بۆردوومانێكی نوێی ئێران، خه‌ڵكی كوردستانی عێراق و چاودێرانی بارودۆخی سه‌ر سنوور و سیاسه‌تی ئێران، زیاتر له‌وه دڵنیا ده‌بن كه ئه‌مه هیچ په‌یوه‌ندی به‌وه‌وه نییه كه ئێران له‌لایه‌ن چه‌ند هێزێكی نێو عێراقه‌وه هێرشی ده‌كرێته سه‌ر، به‌ڵكو زیاتر له‌به‌رئه‌وه‌یه كه ئێران ده‌یه‌وێت سنووری خۆی تاقیبكاته‌وه به‌رامبه‌ر به كورد، عێراق و ئه‌مریكا.ئه‌وه‌ی جێگه‌ی سه‌رنجه ئه‌وه‌یه كه …


گه‌شه‌ی که‌سایه‌تی و گۆڕان له‌که‌سایه‌تی ئینسانه‌کان\nکه‌سایه‌تی دروست بون پرۆسه‌یه‌کی ئاڵۆزه‌و ته‌نانه‌ت ئه‌وه‌نده‌ئاسان نیه‌پێناسه‌یه‌کی تایبه‌تی بۆ بکه‌یت، که‌سایه‌تی مه‌سه‌له‌یه‌کی ئاڵوگۆڕه‌و له‌کۆمه‌ڵگایه‌ک بۆ کۆمه‌ڵگایه‌ک و له‌نێو چین و توێژه‌جیاجیاکانیشدا مانای تایبه‌تی خۆیان هه‌یه. ده‌کرێ بڵێن هه‌ر ناوه‌ندێک که‌سایه‌تیه‌کی نمونه‌یی یان شایسته‌به‌خۆی داوا ده‌کات یان هه‌یه، جا چ که‌سایه‌تیه‌که‌سروشتی بێت یان بینینی رۆڵ بێت، چونکه‌ئه‌م دو سیفاته‌له‌که‌سایه‌تی خۆیان دوباره‌ده‌که‌نه‌وه‌و له‌هه‌مو ده‌وران و ساتێک و کار و پیشه‌و کاتی تایبه‌تی و ناوه‌نده‌جئاجیاکاندا له‌که‌سایه‌تی خۆیان نیشان ده‌ده‌ن.\nبا له‌سه‌ره‌تاوه باس له سه‌رچاوه‌کانی که‌سایه‌تی بکه‌ین و ئه‌و سه‌رچاوانه‌ی که‌لێوه‌یه‌وه‌هه‌ڵده‌قوڵێ که له په‌یوه‌ندیه‌کاندا بریتین له‌مانه:\nئه‌مه‌یانی چۆنیه‌تی دروستبون و ناوه‌ڕۆکی کرۆمۆسۆمه‌کانی خودی له‌شی ئه‌و که‌سه، که‌ئه‌مانه‌که‌مه‌سه‌له‌یه‌کی بایه‌لۆژی دیاریکراون و جێگیرن و ناسینه‌وه‌ی تایبه‌تی خۆیان هه‌یه.\n2. ده‌وروبه‌ر (کۆمه‌ڵگا)؛\nرۆڵی کۆمه‌ڵگا و ژینگه‌ی کۆمه‌ڵایه‌تی مرۆڤه‌کان گرنگی زۆریان هه‌یه، مرۆڤ نه‌وه‌ی ده‌وروبه‌ری خۆیه‌تی هه‌روه‌کو له‌مێژه‌وتویانه.\n3. چۆنیه‌تی په‌روه‌رده‌کردن له‌ماڵه‌وه:\nهه‌مو که‌سایه‌تیه‌ک له‌ناوه‌ندێکدا په‌روه‌رده‌بوه‌و ده‌بێ ئه‌م ناوه‌نده‌چ خێزان بێت یان له‌ناوه‌ندێکی تردا گه‌وره‌بوبێت ئه‌وه‌چه‌ند پرنسیپێکی ئه‌م ناوه‌نده‌هه‌ڵده‌گرێت و له‌گه‌ڵیدا ده‌بێته‌مه‌سه‌له‌یه‌کی مه‌لموس و ماددی و کاریگه‌ری سه‌ره‌کیان له‌سه‌ر که‌سایه‌تی ئه‌و مرۆڤه‌ده‌بێت.\n4. ئاستی خوێندن و هۆشیاری مرۆڤه‌کان؛\nئاستی هۆشیاری و ئاستی خوێندن دو مه‌سه‌له‌ی جیایان، به‌ڵام خوێندن و ده‌ست راگه‌یشتن به‌سه‌رچاوه‌کانی ئاستی هۆشیاری مه‌سه‌له‌یه‌کی گرنگن بۆ گه‌شه‌ی که‌سایه‌تی له‌نێو کۆمه‌ڵگا.\nئه‌زمون مرۆڤ دروست ده‌کات و رای دێنێ نه‌رم و نیان بێت و له‌گه‌ڵ زۆر شه‌پۆڵی ژیان هه‌ڵبکات، خۆشی و ناخۆشی ژیان له‌ئه‌زمونه‌کانی دایه و که‌سه‌به‌ئه‌زمونه‌کان زیاتر ده‌توانن له‌گه‌ڵ گرفت و خۆشی و ناخۆشیه‌کانی کۆمه‌ڵگا هه‌ڵبکه‌ن.\n6. توانایی فکری و زانیاریه‌کانی\nتوانایی فکری و ئاستی بیرکردنه‌وه‌گرنگیه‌کی زۆری له‌سه‌ر مرۆڤدا هه‌یه، که‌سایه‌تیه‌به‌تواناکان ده‌توانن زۆر زو بیریان به‌مه‌سه‌له‌یه‌ک دابێت له‌که‌سانی تر که‌ئه‌م توانای فکری و زانیاریه‌یان نیه.\n7. رێسایه‌کان و خوڕه‌و‌شتی نێو کۆمه‌ڵگا:\nهه‌مو کۆمه‌ڵگایه‌ک چه‌ند بنه‌مایه‌کی بنه‌ڕه‌تی هه‌یه‌له‌باره‌ی رێسا و خوڕه‌وشتی کۆمه‌ڵایه‌تی و ئایینی و فه‌رهه‌نگی ئه‌مانه‌ده‌کرێ له‌هه‌مو چه‌شنێک بن و ته‌نانه‌ت چۆنیه‌تی په‌یوه‌ندیه‌بێ ده‌نگه‌کانیش ده‌گرێته‌وه.\nهه‌مو ئه‌مانه‌کاریگه‌ری یان له‌سه‌ر که‌سایه‌تی مرۆڤ به‌پله‌ی جیاجیا هه‌یه، ته‌نها مه‌سه‌له‌ی دی ئێن ئا نه‌بێت که‌ناکرێ کاریگه‌ری ئاوای له‌سه‌ر بکرێت، چونکه‌له‌خودی مرۆڤه‌کان دا هه‌یه، به‌نمونه‌به‌هره‌خۆی له‌خۆیدا یه‌کێ له‌م مه‌سه‌لانه‌یه‌که‌ئیتر ئه‌گه‌ر له‌مرۆڤ دا نه‌بێ ناکرێ دروست بکرێت، ئه‌گه‌ر تۆزێ هه‌بێ ده‌کرێ گه‌شه‌ی پێبدرێ، به‌ڵام ئه‌گه‌ر نه‌بو ئیتر هه‌رچی بۆ بکه‌یت ئه‌وا هه‌ر سودی نیه.\nئه‌مه‌له‌مۆزیک و ته‌نانه‌ت له‌ئه‌کته‌ره‌کانی شانۆش هه‌روایه، ئه‌گه‌ر ئه‌وه‌ی توانای کۆمیدیای نه‌بێ ناتوانێ مرۆڤ به‌پێکه‌نین بهێنێ هه‌زار جار رۆلی کۆمیدی هه‌بێ، ئه‌مه‌بۆ رابه‌ریش هه‌روایه هه‌ندێ مرۆڤ توانای رابه‌ریان نیه، هه‌رچه‌نده‌به‌ناو رابه‌رن، به‌ڵام ئه‌و توانایه‌یان نیه و هه‌ر شکست دێنن، هه‌زار جار له‌و مه‌قعیه‌تدابن ئه‌وا هه‌ر شکست دێنن.\nبه‌ڵام له‌گه‌ڵ هه‌مو ئه‌مانه‌دا پێویست و رێککه‌وت رۆڵی سه‌ره‌کی ده‌بینن له‌ژیانی مرۆڤه‌کاندا له‌هه‌مو ئه‌مانه‌ش گرنگتر قۆزتنه‌وه‌ی رێککه‌وته‌کان و له‌کاتی مناسبدا که‌سایه‌تیه‌کان ده‌ست بۆ کاره‌کانیان ببن.\nکات له‌ده‌ست نه‌دان هونه‌ره‌ته‌نها رابه‌ره‌به‌تواناکان له‌ده‌ستی ناده‌ن و هه‌مو هه‌سته‌کانیان له‌گه‌ڵ واقعی مه‌وجود ده‌خه‌نه‌گر و هه‌ر بۆیه‌ش له‌م نێوه‌دا مێژو ده‌نوسنه‌وه، به‌ڵام ئه‌مانه‌که‌مایه‌تیه‌کی که‌من له‌هه‌مو جیهاندا، له‌م نێوه‌دا به‌داخه‌وه‌میلله‌تی کورد زۆرجار وتومه هه‌تا ئێستا هه‌ر وه‌جاغ کوێره.\nوا له‌خواره‌وه‌بۆ زیاتر رۆشه‌ن بونه‌وه‌ی مه‌سه‌له‌ی که‌سایه‌تی ئه‌وا مۆدێلێک باس ده‌که‌ین که‌به‌مۆدێلی 6 کلێڤه‌ر ده‌ناسرێته‌وه.\nمۆدێلی کلیڤه‌ر 6\nئه‌م مۆدێله‌بۆ رێکخراو بون و ئه‌نالیزه‌ی ریَکخراودا به‌کاردێت، که‌سایه‌تی له‌م مۆدێله‌دا سێنتراله‌و مه‌سه‌له‌کانی تریش که‌شه‌ش مه‌سه‌له‌ی گرنگن کاریگه‌ریه‌کی سه‌ره‌کیان له‌سه‌ر که‌سایه‌تیه‌کان هه‌یه، ئه‌وه‌ی لێره‌دا گرنگه‌چۆنیه‌تی که‌سایه‌تی و که‌سایه‌تی ته‌ندروست دروست ده‌بێ و چۆن چ کاریگه‌ریه‌کیان له‌ناوه‌و ده‌ره‌وه‌له‌سه‌ر هه‌یه.\nسیاسه‌ت لێره‌دا په‌یام و په‌یڕه‌و روانگه و ستراتیژی رێکخراو ده‌گرێته‌وه، یانی ته‌واوی سه‌رخه‌ت و بنه‌ماکانی سه‌ره‌کی رێکخراو ده‌گرێته‌وه.\nیانی ستراکتوری رێکخراو و فۆرم و شکل و شێوه‌ی رێکخراو و شکل و شێوه‌کانی کۆبونه‌وه‌و زانیاریه‌کانی نێوان رێکخراو و په‌یوه‌ندیه‌ناوخۆییه‌کانی نێوان رێکخراو ده‌گرێته‌وه، میدیاکانی پێویست بۆ ئه‌م ستراکتوره‌زۆر گرنگن وه‌کو په‌یڕه‌وی ناوه‌خۆ و تۆڕه‌کانی ئینترانێت (که‌سایتێکی زانیاریه‌کانه‌ته‌نها بۆ رێکخراو).\nئه‌مه‌هه‌مو پرۆسێسه‌کانی نێو رێکخراو ده‌گرێته‌وه، هه‌مو شێوه‌کانی به‌ڕیوه‌بردن و ته‌واوی کاره‌ئیداریه‌کانی نێو خۆی رێکخراو.\nئه‌م پرۆسێسانه‌هه‌مویان له‌دڵی رێکخراو دا په‌یدا نه‌بونه‌و کاریگه‌ری هه‌مو کۆمه‌ڵگایان پێوه‌دیاره‌و له‌گه‌ڵ ئاڵوگۆڕه‌کانی کۆمه‌ڵگادا کارده‌که‌ن و خۆیان ده‌گونجێن و هه‌ندێ جاریش به‌پێش کۆمه‌ڵگاوه‌ده‌که‌ون.\nئه‌مه‌مانای که‌ڵتوری خودی ریَکخراوه که‌کاریگه‌ریه‌کی زۆری که‌لتوری کۆمه‌ڵگای له‌سه‌ره‌و هه‌ر کۆمه‌ڵگایه‌ک به‌حوکمی ژیان و گوزه‌رانی و سیسته‌مه‌کانی ئابوری و قه‌زایی و سیاسی که‌لتوری خۆی هه‌یه‌و به‌درێژایی مێژو له‌لایه‌ک به‌کاریگه‌ریه‌ناوخۆیه‌کان و ده‌ره‌کیه‌کان په‌ره‌ی سه‌ندوه‌و له‌هه‌ڵبه‌زین و دابه‌زین دایه.\nکارگێڕی رێکخراو مانای هه‌ڵسوڕێنه‌رو داینه‌مۆی رێکخراو لێره‌دا رابه‌ران و تیمه‌کانی بیرکه‌ره‌وه‌له‌رێکخراودا ده‌نوێنن. ئه‌م کارگێریه‌کاریگه‌ریه‌کی زۆری له‌سه‌ر هه‌مو سات و کات و شوێنی رێکخراودا هه‌یه.\nبه‌ڕێوه‌به‌ره‌کانی نێو رێکخراو رۆڵی کارگێرێکی بچوک ده‌بینن له‌ژیانی رێکخراودا و رابه‌ڕێکی بچوککراوه‌ن و هێمای سه‌ره‌کی کارگێڕین.\nتاک مانای که‌سایه‌تیه‌له‌لایه‌ک، له‌لایه‌کی تر نماینده‌ی ریَکخراوه‌له‌خودی خۆیدا، تاک ده‌توانێ هه‌مو ئه‌و شه‌ش کاریگه‌ره‌به‌توانایه‌له‌ژیانی رێکخراودا بنوێنێ.\nتاک له‌خودی خۆیدا هێزێکی به‌هێزه‌بۆ هێزه‌کۆمه‌ڵایه‌تیه‌کانی رێکخراو، به‌ڵام هێزو توانای تاک له‌و پێداویستیانه‌وه‌یه‌که‌رێکخراو به‌هه‌مویه‌وه‌بۆی ئاماده ده‌کات.\nلێره‌دا باس له‌ریکخراوێکی نمونه‌یی و پته‌و ده‌که‌ین و به‌توانا له‌گۆڕه‌پانی کۆمه‌ڵایه‌تیدا، ئه‌م رێکخراوه‌کاریگه‌ریه‌کی جدی ده‌بێت له‌سه‌ر ئه‌ندامانی (که‌سایه‌تیه‌کان)، له‌هه‌مان کات تاک (که‌سایه‌تیه‌کان) کاریگه‌ریه‌کی جدیان له‌سه‌ر هه‌مو مه‌سه‌له‌کان هه‌یه.\nئه‌م په‌یوه‌ندیه‌ی نێوان که‌سایه‌تی و پێکهاته‌به‌تواناکانی رێکخراو به‌ته‌ندروستی ده‌توانێ ریکخراوێکی به‌توانا به‌ئه‌نجام بگه‌یه‌نیت و به‌به‌رهه‌م بێنێت.\nله‌لایه‌کی تر نا ته‌ندروستی و نه‌بونی هاوسه‌نگی له‌نێوان ئه‌م پێکهاتانه‌که‌سایه‌تیه‌کی نادروست و نه‌خۆش به‌به‌رهه‌مدێنێت و که‌سایه‌تیه‌کانیش لاواز و مه‌شه‌خۆر و کاتی و...هتد به به‌رهه‌م دێنێت.\nکاریگه‌ره‌ده‌ره‌کیه‌کان و ده‌وروبه‌ر له‌سه‌ر که‌سایه‌تیه‌کان هه‌رده‌م ده‌مێنن هه‌رچه‌نده‌کاریگه‌ره‌ناوه‌خۆیه‌کان به‌هێز و به‌توانا بن. به‌ڵام هه‌ندێ له‌کاریگه‌ریه‌کان مه‌ودایه‌کی دورتریان هه‌یه‌له‌سه‌ر که‌سایه‌تیه‌کان به‌تایبه‌تی که‌لتور و پرۆسێسه‌کانی کار و کارگێڕی که‌رۆڵی زۆر ده‌گێرن سه‌ره‌ڕای په‌یام و په‌یڕه‌و و روانگه‌ی رێکخراو ستراتیژه‌یه‌کان.\nگرنگترین ئاڵوگۆڕ له‌ژیانی مرۆڤدا گۆڕانه‌له‌که‌سایه‌تی بێ ده‌خاله‌ت پاسفیست بۆ که‌سایه‌تی پرۆئه‌کتیڤ، ئه‌مه‌ش ئه‌وه‌نده‌ئاسان نیه، به‌ڵام هه‌مو مرۆڤێک بۆ هه‌ر هه‌نگاوێک ئیختیاری هه‌یه، جا ئیختیاره‌که‌هه‌رچۆنێ بێ. ئه‌وانه‌ی ریسک ده‌که‌ن به‌ژیانیان ئه‌وانیش ئیختیاریان کردوه.\nلێره‌دا باسی که‌سایه‌تی له‌نێو رێکخراو ده‌که‌ین، له‌کۆمه‌ڵگاش که‌رێکخراوێکی گه‌وره‌یه.\nهه‌مو مرۆڤێک له‌نێو هه‌ر رێکخراوێکدا له‌نێو دو بازنه‌دایه‌هه‌روه‌کو له‌خواره‌وه‌یه:\n1. بازنه‌ی کارتێکردن\n2. بازنه‌ی که‌په‌یوه‌ندیداره\nبۆ رۆشه‌نکردنه‌وه‌ی ئه‌م دو بازنه‌یه‌به‌کورتی ده‌توانین نمونه‌یه‌ک بهێنینه‌وه، که‌که‌سێک هه‌مو رۆژێ له‌کاتی چونی بۆ سه‌رکار توشی قه‌ره‌باڵغی رێگا ده‌بێت، یان ئه‌وه‌ته‌واز له‌کاره‌که‌ی دێنێ که‌ئه‌مه‌ش چاره‌سه‌ر نیه، چونکه‌ژیانی خۆیی و منداڵه‌کانی له‌سه‌ر وه‌ستاون یان ئه‌وه‌تا قه‌بوڵی ئه‌م وه‌زعه‌ده‌کات یان کاتی هاتوچۆی ده‌گۆڕێ و رێگا چاره‌یه‌کی مناسب ده‌دۆزێته‌وه، بۆ ئه‌مه‌ش ئینێرژی و توانا و ئاماده‌یی پێویسته.\nله‌لایه‌کی تر به نمونه‌قه‌یرانه‌مالیه‌کانی (کریدیت کریسس) له‌ئه‌مه‌ریکا ژیانی زۆربه‌ی مرۆڤه‌کانی سه‌رزه‌وی تاڵکرد که‌ئه‌مه‌ش بازنه‌ی که‌په‌یوه‌ندیداره و گرفته‌کانی ماکرۆیه‌و مرۆڤه‌کان ته‌نها ده‌توانن به‌توانا و ئینێرژی خۆیان رێگا چاره‌ه‌یه‌کی مناسب بدۆزنه‌وه، هه‌مو سه‌ره‌تایه‌کیش زه‌حمه‌ته.\nبه نمونه‌له‌بازنه‌یه‌که‌وه هه‌ڵبه‌زین بۆ بازنه‌یه‌کی تر پێویست ده‌کات چه‌ند ئیختیارێک بکرێت، ئه‌مه‌ش په‌یوه‌ندی به‌مرۆڤه‌کان هه‌یه، ئه‌مه‌ش له‌هه‌مو حاله‌تێکدا ئیختیارێک هه‌یه، ئه‌گه‌رچی له‌سیسته‌می ئێستادا ئیختیاره‌کان که‌من و زیاتر له‌سه‌ره‌وه‌به‌سه‌ر مرۆڤه‌کان فه‌رز ده‌کرێن بۆ ئه‌وه‌ی ئیختیاره‌کان قه‌بوڵ بکه‌ن، ئه‌مه‌زیاتر له‌باری ئابوریه‌وه‌راسته‌و مرۆڤه‌کان پشت به‌ستون به‌خاوه‌نکاره‌کان و توانای کارگه‌کان و ده‌وڵه‌ت، دونیا به‌ته‌واوی پێچه‌وانه‌بۆته‌وه و ئێستا ئه‌گه‌ر خاوه‌نکاره‌کان سه‌رمایه‌کانیان له‌بازاڕ بکێشنه‌وه‌ئه‌وه‌گه‌وره‌ترین گرفت له‌دونیادا دروست ده‌بێت، بازاڕی مالی چوه‌ته‌نێو هه‌مو خه‌ت و ختوته‌کانی ژیانی مرۆڤه‌کان، ره‌نگه‌له‌هه‌ندێ وڵاتی سه‌رمایه‌داری پێشکه‌وتو بیمه‌ی کۆمه‌ڵایه‌تی و ته‌ندروستی لانی که‌م هه‌بێت، به‌ڵام هه‌روا له‌وڵاتانی دواکه‌وتوی دونیادا کۆیله‌ی قه‌رز هه‌یه، ئیتر وه‌زعه‌کان بۆ مرۆڤه‌کان ئاڵۆزتر ده‌بێت.\nبه‌ڵام بۆ ئه‌وه‌ی مرۆڤه‌کان زیاتر ده‌خاله‌تی ژیان و گوزه‌ران بن ده‌بێ زیاتر هه‌وڵ به‌ده‌ن له‌گه‌ڵ کۆمه‌ڵگا و گرفت و خۆشی و ناخۆشیه‌کانی بێنه‌وه‌و به‌شداری ته‌واوی کۆمه‌ڵگا بکه‌ن له‌چاککردنی کۆمه‌ڵگا و به‌ره‌وپێشبردنی.\nله‌هه‌مو حاله‌تێکدا بۆ گه‌شه‌دان به‌که‌سایه‌تی ئینسانه‌کان به‌کارهێنانی ته‌واوی ئینێرژیه‌له‌پێناوی کۆمه‌ڵگادا، ئینێرژی مرۆڤ بێ پایانه‌و ئه‌گه‌ر ویست و ئاره‌زو داخوازیه‌کانی له‌خزمه‌ت کۆمه‌ڵگا و خودی خۆیی و باوه‌ڕه‌که‌ی به‌کارهێنا. له‌م نێوه‌شدا خۆشگوزه‌ران و خۆشبه‌ختی ئینسانه‌کان له‌کۆمه‌ڵگا ده‌بێ زیاتر ئینێرژی به‌ئینسانه‌کان بدات. له‌لایه‌کی تر کۆمه‌ڵگایه‌کی مشه‌خۆر (به‌رخۆر) زیاتر ئینسانه‌کان ته‌مبه‌ڵ و ته‌وه‌زه‌ل و پشت به‌ستو بێ ئینێرژی ده‌کات.\nکۆمه‌ڵگای به‌رهه‌مهێن یانی کۆمه‌ڵگایه‌کی پڕ ئینێرژی، بۆ ئه‌مه‌ش ده‌بێ هه‌مو لایه‌نه‌کانی که‌په‌یوه‌ندیان به‌گه‌شه‌ی که‌سایه‌تی و کۆمه‌ڵگا هه‌یه، له‌هه‌مو ئاسته‌کاندا به‌لێپرسراویه‌تیه‌وه‌کار بکه‌ن.\nبۆ خوێنه‌رانی به‌رێز ئه‌م پرسیاره جێ ده‌هێڵم تا تۆزێ له‌که‌سایه‌تی خه‌ڵکی کوردستان بگه‌ن و بیری لێ بکه‌نه‌وه، بۆمنیش هه‌روایه‌و مه‌سه‌له‌کان ئاوا ئاڵۆزن و بۆ ئێوه‌ش خه‌مه‌کان جێ ده‌هێڵم.\nسه‌رچاوه‌ی ئه‌م مۆدێله:\nC.P.M. Kouwenhoven en P.L.R.M. van Hooft, De praktijk van strategisch personeelsmanagement, Kluwer/NVP. به‌زمانی هۆله‌ندی\n24/12/2008 بینین: 4048


پەرلەمانتارێكی عیراق باس لە تەنگژەكان دەكات لەگەڵ هەرێمی كوردستان – تۆڕی میدیایی خەڵک\n2019/07/10 - 3:38 PM\nپەرلەمانتارێكی هاوپەیمانی هێزە عیراقییەكان پێیوایە، تەنگژەكان لەگەڵ هەرێمی كوردستان لەم قۆناغەدا لە بەرژەوەندی گەلی عیراقدا نین، و دەكرێت كێشەكان لە چوارچێوەی یاسا و لەڕێی دیالۆگ و وتوێژەوە چارەسەر بكرێن.\nفالح عیساوی پەرلەمانتاری هاوپەیمانی هێزە عیراقییەكان، لە لێدوانێكی ڕۆژنامەوانیدا ڕایگەیاندووە”گەلی عیراق لەئێستادا هۆشیاری و تێگەیشتنی زیاترە بۆ ئەو ڕووداوانەی لە گۆڕەپانی سیاسیدا ڕوودەدەن، بۆیە ناكرێت بە هەڵسوكەوت و دروشمی هەندێك هەڵبخەلًَەتێ”، ئاماژەی بە بوونی ئەو ڕووبەڕووبونەوەوانەش كرد كە لەسەر ئاستی ناوخۆ و دەرەوە هاتوونەتەئارا، بۆیە بە وتەی ئەو”دەبێت ئەوان وەك نوێنەرانی گەل كارەكان بە شێوەیەكی عەعقڵانی و حەكیمانە بپێون”.\nعیساوی دەڵێت”تەنگژەكان لەگەڵ هەرێمی كوردستان لەم قۆناغەدا لە بەرژەوەندی گەلی عیراق نین، دەكرێت كێشەكان لە چوارچێوەی یاسا و لەڕێی دیالۆگ و وتوێژەوە چارەسەر بكرێن”، ئاماژەی بەو هەوڵانەش كرد كە “لەلایەن سەرۆكی پەرلەمانی عیراقەوە لەو ڕووەوە خراونەتەگەڕ، تا بەشێوەیەكی یاسایی و لە چوارچێوەی پەیڕەوی ناوخۆیی پەرلەماندا كار بۆ چارەسەركرنیان بكرێت، بەو پێیەی هەریەك لە سامر غەزبان وەزیری نەوت و فوئاد حسێن وەزیری دارایی و نوێنەرانی سەرۆك وەزیران و دیوانی چاودێری دارایی بۆ دانیشتنەكەی سبەینێ پێنج شەممەی پەرلەمان بانگهێشتكران”.\nپەرلەمانی عيراقعيراقنەوتی هەرێمهەرێمی كوردستان


كەركوك حەوت پلە لەڕیزبەندی رێژەی دەرچوون دەچێتە خوارەوە\nپارێزگای كەركوك (7) پلە لەسەر ئاستی سەرجەم پارێزگاكان لە رووی رێژەی دەرچووانی خوێندكارانی قۆناغی سێی ناوەندی لە تاقیكردنەوە وەزارییەكان پاشەكشێی دەكات.\nبەپێی ریزبەندی رێژەی دەرچووانی قۆتاغی سێی ناوەندی لەسەر ئاستی پارێزگاكانی عێراق ، كە لەلایەن وەزارەتی پەروەردەی عێراقەوە بڵاوكراوەتەوە، رێژەی دەرچووانی خوێندكارانی قۆناغی سێی ناوەندی لە تاقیكردنەوە وەزارییەكان لە كەركوك بە پلەی (19)ـیەم و پێش كۆتایی دێت، كە بە دواییدا تەنها پارێزگای ئەنبار دێت.\nوەك لە خشتەی وەزارەتی پەروەردەدا بڵاوكراوەتەوە، لە شاری كەركوك (14822) خوێندكار بەشداری تاقیكردنەوە وەزارەییەكانی كۆتایی ساڵی (2016 ـ 2017)ـیان كردووە، كە تەنها رێژەی (24.21%) كەسیان دەرچوونە، بەمەش لە پلەی (19)ـمین بەڕێوەبەرایەتی پەروەردە لەسەر ئاستی عێراق دێت.\nهاوكات لە خشتەكەدا ئەنجامی ساڵی رابردوو خراوەتەڕوو، كە تێیدا پەروەردەی كەركوك لەسەر ئاستی عێراق لە پلەی (12)ـمدا بووە، كە تێیدا رێژەی دەرچووانی قۆناغی سێی ناوەندی لە (47.33%) بووە.\nلەو بارەوە، عومەر قادر، جێگری بەڕێوەبەری گشتی پەروەردەی كەركوك، تایبەت بە (هەواڵ)، رایگەیاند:"كەمی رێژەی دەرچووانی خوێندكارانی قۆناغی سێی ناوەندی بە مانای پاشەكشێی ئاستی پەروەردە لە كەركوك نایات"، روونیشیكردەوە:"هۆكاری كەمی رێژەی دەرچووان بۆ ئەوە دەگەڕێتەوە، كە لە كەركوك رێوشوێنی توند لە كاتی تاقیكردنەوە بۆ رێگری لە گزیكردن دەگیرێتەبەر، بەڵام لە پارێزگاكانی تر رێوشوێنەكان بەو جۆرە توندە نییە".\nهاوكات (هەواڵ) پەیوەندی بە هەر یەك لە فازڵ ئەسوەد، بەڕێوەبەری گشتی پەروەردەی كەركوك و شێرزاد رەشید كاكە، بەڕێوەبەری خوێندنی كوردی كرد، بەڵام پەیوەندییەكانیان بەردەست نەبوو.\nجێی وتنە، بەپێی خشتەكە، لە دوای پارێزگای كەركوك، تەنها پارێزگای ئەنبار دێت، كە رێژەی دەرچووانی تێیدا لە (18.93)ـەیە.\n7/15/2017 8:51:21 AM


مەریوان؛ میرمنداڵێکی دەستبەسەر کراو بەدانانی بارمتە ئازاد کرا - كۆمه‌ڵه‌ی مافی مرۆڤی کوردستان\nمەریوان؛ میرمنداڵێکی دەستبەسەر کراو بەدانانی بارمتە ئازاد کرا\nچوارشەمە 28ی خەزەڵوەری 2720ی کوردی میرمنداڵێکی 14ساڵ بە ناوی “سینا نیک پەی” کوڕی کامران خەڵکی گوندی نێ سەربە شاری مەریوان بە دانانی بارمتە ئازاد کرا.\nبەپێی راپۆرتەکە، ئەم میرمنداڵە 14 ساڵە رۆژی 6ی خەزەڵوەری 2720 لەلایەن هێزە ئەمنیەکانی کۆماری ئیسلامی ئێران بە بێ نواندی حوکمی دادوەر لە شاری مەریوان دەستەسەر و پاشان بۆ گرتووخانەی حکوومەت لە شاری سنە گوازرایەوە.\nبە پێی ئەو زانیاریانەی رادەستی کۆمەڵەی مافی مرۆڤی کوردستان گەیشتووە، ناوبراو لە ماوەی دەستبەسەر بوونیدا لە مافی دەستڕاگەیشتن بە پارێزەر بێبەش بووە و تەنها چەندجارێک بە پەیوەندی تەلەفوونی نەبێت نەیتوانیووە ماڵبانەکەی ببینێت.\nسینا نیک پەی لە بەڕواری ئاماژەپێکراو بە دانانی بارمتەی 100 ملوێن تمەنی تا کاتی دادگایی بە شێوەی کاتی ئازاد کراوەو تا ئێستا لە هۆکاری گرتنی و ئەو تۆمەتانەی بەرەوڕووی بوەتەوە زانیارییەک رادەست نەگەیشتووە.\n← چەنگیز قەدەم خەیری بۆ شوێنێکی نادیار ڕاگوازرا\nپیرانشار: گواستنەوەی پێنج هاوڵاتی بۆ زیندانی حکوومەت لە ورمێ →


رێكخراوی بەدر: رێككەوتنەكەی یەكێتی و پارتی بۆ دانانی پارێزگاری كەركوك، رەتدەكەینەوە\nمحەمەد بەیاتی، بەرپرسی بەشی باكوری رێكخراوی بەدر، ئەمڕۆ هەینی رایگەیاند، رێككەوتنەكەی یەكێتی و پارتی بۆ دانانی پارێزگارێكی نوێ بۆ كەركوك رەتدەكەنەوە و پێشی وایە دەبێت دانانی پارێزگاری كەركوك لەرێگەی سازانی سەرجەم پێكهاتەكانی ئەو شارەوە بێت.\nئاوێنە: محەمەد بەیاتی، بە ماڵپەڕی "مەعلومە"ی راگەیاندوە"دیاریكردنی تەیب جەبار بۆ پارێزگاری كەركوك لەلایەن كوردەكانەوە، رەتدەكەینەوەو ناتوانین قبوڵی بكەین، بەهۆی ئەوەی لەگەڵ پێكهاتەكانی دیكەی پارێزگاكە لەسەر ئەو پرسە رێككەوتن نەكراوە."\nوتوشیەتی"پاساوی كوردەكان بۆ دانانی پارێزگارێكی نوێ، ئەوەیە كە زۆرینەی ئەنجومەنی پارێزگای كەركوك پێكدەهێنن، بەڵام پێكهاتەكانی دیكەی پارێزگاكە دان بەوەدانانێن بەتایبەت كە لەلایەن یەك پێكهاتەوە دەنگی پێ بدرێت."\nئەو بەرپرسەی رێكخراوی بەدر جەختی كردۆتەوە"كەركوك هێشتا عێراقییەو لەچوارچێوەی هیچ هەرێمێكدا نییەو لەژێر ركێفی دەوڵەتی عێراقدایە نەك حوكمی هەرێمی كوردستان و بەوەش كوردستان دەسەڵاتی لەسەر كەركوك نییە، بۆیە دەبێت دانانی پارێزگارەكەی بەپێی رێككەوتنی سەرجەم پێكهاتەكان بێت."\nوتوشیەتی"حكومەت و پەرلەمانی عێراق سەیركەری ئەوەن لەكەركوك رودەدات، لەكاتێكدا چارەسەری كێشەكە لەدەست ئەواندایە."\nبەپێی قسەی محەمەد بەیاتی "خەڵكی كەركوك، پارێزگارێكی سەربەخۆیان دەوێت بەچاوپۆشین لەوەی سەر بە چ پێكهاتەیەكە."\nبەرپرسەكەی رێكخراوی بەدر حزبە كوردییەكانی تۆمەتبار كردوە بەوەی كە دەیانەوێت تاكڕەوانە دەسەڵاتی كەركوك بەڕێوەبەرن و ئەوەش لەسەرتاسەری پارێزگاكەدا پشێوی دروست دەكات.\nپەیامێک بۆ نادیا مورادی وەرگری خەلاتی نۆبلی ئاشتی: ک...\nپیاوسالاری‌و خێزانكوژیی لەكەیسی ئامانج‌و لانەدا\n"شەڕڤانانی هەسەدە لە سەرێكانی كشانەوە"\nدوا هه‌ڵوێستی جه‌نه‌راڵ مه‌زڵووم كۆبانێ له‌باره‌ی ئاگربه‌سته‌وه\nدانپێدانانی ئەبو سەراقی خوێنڕێژ\nمەزڵوم کۆبانی: رێککەوتنی ئەمریکا و تورکیا گەورەترین پرۆسەی پاکتاوی رەگەزییە لە سەدەی 21دا\nیەكشەممەو دوشەممە ئەم وەزارەت و شوێنانە موچە وەردەگرن\nسەرۆکی ئەمریکا سوزان رایس بە ‘کارەسات’ ناودەبات\nجه‌لال شێخ كه‌ریم پۆستێكی نوێ لەنێو حزبه‌كه‌ی وه‌رده‌گرێت\nئایا هه‌رێمی كوردستان ده‌توانێت بۆ شاری سەرێ کانی هه‌مان رۆڵی ئێران بۆ هه‌ڵه‌بجه بگێڕێت؟\nئیداره‌ی خۆسه‌ری له رۆژئاوای كوردستان بانگه‌وازێكی به‌په‌له ئاراسته‌ی هاوڵاتیان ده‌كات\nئەفسەرێكی ئەمریكی: شەڕڤانانی هەسەدە یەكێك لە رەوشتبەرزترین ئەو خەڵكانە بوون كە لە ژیانمدا بینیومن\nلیندسی گراهام: ئەمریكا وەك هاوپەیمانی كورد لە سوریا دەمێنێتەوە\nپەیامێک بۆ نادیا مورادی وەرگری خەلاتی نۆبلی ئاشتی: کوا هەڵ... \nوتەبێژی هەسەدە: هێزەكانمان بەتەواوەتی لە "سەرێكانی" كشانەو... \nپیاوسالاری‌و خێزانكوژیی لەكەیسی ئامانج‌و لانەدا \nبانگه‌وازێک بۆ ئه‌وروپا: کۆکوژیی کوردان بوه‌ستێنن \nنامەی کۆمەڵێک نووسەری جیھانیی بۆ یەکێتی ئەوروپا: ڕێ لە کۆم...


پارتی: له بایكۆتكردنی هه‌ڵبژاردن له كه‌ركوك په‌شیمان نه‌بوینه‌ته‌وه - Kirkuknow\nپارتی: له بایكۆتكردنی هه‌ڵبژاردن له كه‌ركوك په‌شیمان نه‌بوینه‌ته‌وه\nكه‌ركوك/بانگه‌شه‌ی هه‌ڵبژاردنه‌كانی په‌رله‌مانی عیراق ساڵی 2014 فۆتۆ: راگه‌یاندنی كۆمسیۆن\nسۆران محەمەد- کەرکوک ناو\nپارتی دیموکراتی کوردستان جه‌ختده‌كاته‌وه له‌وه‌ی له بایكۆتكردنی هه‌ڵبژاردن له كه‌ركوك په‌شیماننه‌بۆته‌وه.\nعه‌دنان كه‌ركوكی، ئه‌ندامی سه‌ركردایه‌تی ئه‌و حزبه له كه‌ركوك/گه‌رمیان، به (كه‌ركوك ناو)ی وت “ئێمە بەشداری لە هەڵبژاردنەکانی کەرکوک ناکەین و سورین له‌سه‌ر بڕیاری بایكۆتكردنمان، چونکە ئەو شارە به داگیرکراو دەزانین”.\nوتیشی “ئێمە لەسەرەتاوە بڕیارمانداوە بە بایکۆتکردنی هەڵبژاردنەکان لە کەرکوک و بەشێک لە ناوچە کوردستانییەکانی دەره‌وەی ئیدارەی هەرێم – ناوچه‌كانی تری جێناكۆك – تۆمار کردنی ناوی پارتی لە کۆمیسێۆنی کەرکوک کارێکی یاسایی وەک رێکارێک بۆ بەشداریکردنی لە هەڵبژاردنەکان، بەڵام ئەوە واتای ئەوەی نییە کە ئێمە بەشداردەبین لە هەڵبژاردن لە شاری کەرکوک”.\nئه‌مڕۆ چوارشه‌ممه 14-1هه‌ندێك میدیای كوردی بڵاویانكرده‌وه كه پارتی ناوی خۆی له لقی كه‌ركوكی كۆمسیۆن تۆماركردوه، به‌ڵام عه‌دنان كه‌ركوكی وتی “کۆمسیۆن ناوی قەوارەکان دەنێرێت بۆ هەر 18 پارێزگاکەی عیراق، ناوی ئێمە کە لە کۆمیسیۆن هەیە لە کەرکوک، لەو چوارچێوەیەدا کۆمسیۆن ناوی ئێمەی بۆ کەرکوک ناردوه”.\nهاوكات قەیس محەمەد، لێپرسراوی لقی کەرکوکی کۆمسیۆنی باڵای سەربەخۆی هەڵبژاردنەکانی عیراق، بە (کەرکوک ناو)ی وت “پارتی دیموکراتی کوردستان لە کۆمیسیۆن ناوی وەک قەوارەیەکی سیاسی تۆمار کردوە و ته‌واوی رێکارە یاساییەکانی هه‌یه بۆ هەڵبژاردنەکان، به‌ڵام ناوی هیچ كاندیدێكی نه‌ناردوه”.\nسبه‌ی پێنجشه‌ممه 15-2 دواواده‌ی پێشكه‌شكردنی ناوی كاندیدی لیست و قه‌واره سیاسییه‌كانه بۆ هه‌ڵبژاردنه‌كانی په‌رله‌مانی عیراق، كه بریاره له 12ی ئایار به‌ڕێوه‌بچێت.\nئه‌نجومه‌نی سه‌ركردایه‌تی کەرکوک-گەرمیانی پارتی دیموکراتی دوشه‌ممه 15-1 له كۆبونه‌وه‌یه‌كدا بڕیاریاندا بایكۆتی هه‌ڵبژاردنه‌كان بكه‌ن له پارێزگاكانی كه‌ركوك، دیاله و سه‌ڵاحه‌دین و له به‌یاننامه‌یه‌كیاندا جه‌ختیانكرده‌وه “ئه‌و ناوچانه له‌ژێر داگیركاریی سه‌ربازیدایه و ناسه‌قامگیره، بۆیه هه‌ڵبژاردن له‌م دۆخه‌دا به‌ڕێوه‌ناچێت….”، هه‌روه‌ها داوای له پێكهاته‌ی كورد كرد بایكۆتی پرۆسه‌كه بكه‌ن.


چەمکی نارازی و رازیبون لە بنەرەتدا دیاردە کۆمەڵایەتی و ئاینی و کڵتوری و ئابوری و سیاسیەکانی لە خۆ گرتوە، بۆ نمونە ئەو ئایاتانەی قورئان پەیوەندیان بە رازیبونەوە ( الرضا ) هەیە ٥٤ دانەیە، لە روی زمانەوانیشەوە وشەیەکە لە زمانی عەرەبیەوە وەرگیراوە و بەپێی بەکارهێنانی مانای جیاواز رادەگەیەنێت.\nقَالَ اللَّهُ تعالى: (هَذَا يَوْمُ يَنْفَعُ الصَّادِقِينَ صِدْقُهُمْ لَهُمْ جَنَّاتٌ تَجْرِي مِنْ تَحْتِهَا الْأَنْهَارُ خَالِدِينَ فِيهَا أَبَدًا رَضِيَ اللَّهُ عَنْهُمْ وَرَضُوا عَنْهُ ذَلِكَ الْفَوْزُ الْعَظِيمُ [المائدة: 11].\n" نارازیبونی " ئەم سەردەمە کۆکردنەوەی زۆربەی ئەو فرە زەمینە و هۆکارانەیە، ئەمەش وایکردوە کە بەکارهێنانی وەک چەمکێکی سیاسی بە پەرتەوازەیی و سەقەتی و نارونی و لە تەم و لێڵیدا بەرێوە دەچێت، هاوکاتیش سەرەرای زەمینەی پەرتەوازەیی و دەمارگیری و تاکرەوی ئەو هەمو گروپ و تاقمە "نارازیە" سیاسیانە، بەڵام تا ئەم چرکەیەش لە سەریەک خاڵی بنەرەتی هاوران، ئەویش هەمویان\n" نارازین " و لە سایەی سحری ئەو چەمکەدا بەم شێوازەی ئێستایان دوای سەرابی گۆرانکاری و چاکسازی کەوتون و کات بەرێ دەکەن.\n17 داڕمانی گۆڕان\n18 حزب لەمێژوو ئێستاو ئایندەی کوردستاندا!\n19 بیری جارانت دەکەم\n20 کێ براوە دەبێت: پارتی یاخود دەسەڵاتی گەنجی یەکێتی؟


شێرزاد شێخانی : گۆڕان و جوڵاندنی شەقامی هەولێر . – WTARIKURD\nئەگەر گۆڕان یا هەریەک لەسێ حزبەکەیتر بەهەمان مەنتیقی پارتیەوە مامەڵە لەگەڵ روداوەکاندا بکەن و هەڵوێستی سیاسی بنوێنن ، بێگومان پارتی زەرە ئەکات .. ئەو هەڵویستە پڕلەشەرمەزرایانەی پارتی کەبەشێکیان ئەچنە خانەی خیانەتی نیشتمانیەوە هەر لەپارتی ئەوەشێتەوە ، چونکە ئەو حزبێکە لەهیچ شتێک شەرمناویی سڵناکاتەوە لەپێناو سەروەر راگرتنی بنەماڵەی بارزانی و بۆ دوپاتکردنەوەی کۆیلایەتی سەرکردەو ئەندام وهەوادارەکانیان بۆ ئەم بنەماڵەیە .\nبەقسەی نێچیرڤان بارزانی جێگری سەرۆکی ئەم حیزبە بێت کە لەپانێلی دیداری مێری لەهەولێر فەرموبوی ” ئەوەی کردمان بەرامبەر بەگۆران کارێکی خراپ بو ، بەڵام لەبەر سەقامگیری هەرێمی کوردستان ئەوەمان کرد ” . ئەم قسەیەی سەرۆکی حکومەتێک رێک وەکو ئەوە وایە تۆ دزی بکەیت وبچیت پارەکەی بکەیتە خێرو سەدەقە ، بەواتایەکیتر داپۆشینی تاوانێک بەتاوانێکی گەورەتر ، ئەم کردارەی پارتی وەکو ئەوەوایە بەکاری ناقانونی هەوڵبدەیت کارێکی قانونی راست بکەیتەوە ئەمەش دژی مەبدەئی قانونە .\nپێشتریش هەمان بیانویان هێنایەوە لەبارەی رێگریکردن لە سەرۆکی پەرلەمان و دەرکردنی چوار وەزیرەکەی گۆران بەحیساب ئەمانە هۆی ناسەقامگیری هەولێرن و پارتی نەیویستوە وەزعی هەولێر تێکبچێت بۆیە ئەم وەزیرانەی دەرکردوە .. بەهەمان ئەو مەنتیقەوە بێت لایەنەکانی تریش وەزیرێکی وەکو ئاشتی هەورامی بەهۆکاری ناسەقامگیری ئابوری ئەزانن کەواتە ئەبێت ئەویش لەحکومەت دوربخرێتەوە .\nئێستا پارتی چەند مەرجێکی هەیە بۆ گەراندنەوەی وەزعی پێشو لەسەر زاری خودی سەرۆک و سکرتیرەکەی داوا لە گۆران ئەکرێت واز لەبەشداری دەسەڵات بێنێت و ببێتەوە بەئۆپۆسزیۆن . مەسعود بارزانی و فازل میرانی لە دوو کۆبونەوەدا رایانگەیاندوە ” لە ئێستادا رێگەی گونجاو ئەوەیە گۆران ببێتەوە ئۆپۆسزیۆن و نەگەرێنەوە حکومەت ” ئەوەشیان لە رێی چەند کەسێکەوە گەیاندۆتە گۆڕان .\nجەنابی سەرۆکی پارتی و سەرۆکی پایەبەرزی هەرێم ئەم پێشنیارە ئەکات بێ ئەوەی هیچ حیسابێک بۆ ئیستحقاقی هەڵبژاردن بکات کە گۆڕان هێزی دوهەمە لەسەر ئاستی هەرێم و چارەکی کورسیەکانی پەرلەمانیشی بردۆتەوە .. شتێکی سەیرە سەرۆکی حیزبێک زۆر بەئاسانی بەحزبێکی جەماوەری گەورە گران بڵێت تۆ کش بۆ ماڵەوە ، واز لەمنیش بێنە حوکمرانی بکەم و پارەی میللەت بدزم و میللەت برسی بکەم و ئازادی نەهێڵم تۆش فززەت لێوەنەیەت .\nپارتی لەبەر ئەوەی حزبێکی دواکەوتو بەعەقڵێکی عەشایەری بیر ئەکاتەوەو بەگێلاتی سیاسەت ئەکات وا ئەزانی خوا دونیای بۆ ئەوان دروست کردوەو هەر کاتێک بیانەوێت یاری بەچارەنوسی خەڵقوڵلا ئەکەن و حەزییان لەچی بێت ئەیکەن .. پارتی وا ئەزانێ زەمانی 31 ئابەکەی جارانەو بۆی هەیە بەزەبری چەک و هانابردن بۆ وڵاتانی ئیقلیم گۆڕان بکاتە دەرەوەو دوای ئەویش بەکودەتایەکیتر یەکێتی و ئەوانی تریش بنێرێتە ماڵەوەو خۆیو چەند حزبێکی دوکاندار حوکمی کوردستان بەرێوە ببەن و بەیانیانیش لەقوتابخانەکاندا لەجیاتی سڵاوی ئاڵای کوردستان مەراسیمی کۆیلایەتی بۆ بارزانی سازبکەن .\nپارتی لەماوەی رابردودا باس لەوە دەکات کەوا بزوتنەوەی گۆران ئینقلابچین و خەڵکیان هانداوە بۆ خۆپیشاندان ، بەم تۆمەتانە ویستیان کێشەی سەرۆکایەتی لەبیر خەڵک ببەنەوەو گۆڕەپانەکە مەشغول بکەن بەو ئیجرائاتە ناشرینانەی کردیان و بیگەیەننە مریشکەرەشەو کەس بەپیاو نەزانن ، ئەوەی ئەیانەوێ لە دژی هاوپەیمانەکانیان بیکەن و سەرۆکی پەرلەمان و وەزیرەکان بکەنە دەرەوە ، بەمەش وایان لەگۆڕان کرد مافی شەرعی خۆی بێت بۆ بەرگری لەخۆکردن هەرچی کارتێکی بەدەستەوە بێت لەم ململانێیەدا بەکاری بێنێت.\nپارتی ئیدیعای ئەوە ئەکات گوایە گۆڕان لەپشت ئەو خۆپیشاندانانەی سلێمانی و دەوروبەریەوە بونە ، کەواتە گۆڕان سەرکەوتو بوە لەجوڵاندنی شەقامی سلێمانی و دەوروبەری لەدژی پارتی ، بەهەمان ئەو دەسەڵاتەوە گۆڕانیش ئەتوانێ شەقامی ناوچەکانی تر بجولێنێت بەهەولێری پایتەختی هەرێمیشەوە ..\nئەوان کە هەق بەخۆیان ئەدەن گۆڕان بکەنە دەرەوە و لەدەسەڵات دوریان بخەنەوە ، کەواتە بەهەمان مەنتیقەوە گۆڕانیش مافی خۆیەتی کار بۆ لابردنی پارتی بکات لەسەر دەسەڵاتەوە . ئەگەر گۆڕان بەوە رازیی بو بوو ببێتە ئۆپوسزیۆن ، بەپێی هەمو یاسای و عورفێکی دونیاوە مافی خۆیەتی خەباتی مەدەنی لەچوارچێوەی یاسادا لەهەر شوێنێک بێت بکات کە رێکخستنی خۆپیشاندانیش یەکێکە لەشێوازەکانی خەباتی مەدەنی لەناو هەولێری پایتەختیشدا ، ئیدی پارتی چۆن چۆنی ئەتوانی حزبێکی ئۆپۆسزیۆن مەنعبکات لە خۆپیشاندنی مەدەنی و لەبەر چاوی دەیان کونسڵگەری ونوسینگەی وڵاتان تەقە لەخۆپیشاندەران بکات .\nبەپێی ئەنجامەکانی دوا هەڵبژاردنەکان دەرکەوت کەوا بزوتنەوەی گۆڕان لەناو هەولێردا نزیکەی سەد هەزار دەنگی هێناوە .. لەم ژمارەیە ئەگەر تەنها 3-4 هەزار کەس لەئەندام و لایەنگرو دەنگدەرانی گۆران ئامادبکرێن ئەتوانن شەقامی هەولێر بجوڵێنن وتەخت و تاراجی دەسەڵات بەسەر پارتیدا قڵپبکەنەوە .\nچۆن پارتی بیانوی ئەوەی ئەهێنایەوە گوایە ئەندامو لایەنگرانی حزبەکەی فشاریان بۆ سەرکردایەتی هێنا بۆ ئەوەی ئەم ئیجرائاتانە بگرنەبەر ، بەهەمان مەنتیقیش بەیانی ئەندام ولایەنگرانی گۆڕان دێنە سەرشەقامی هەولێر و فشار ئەخەنە سەر حزبەکەیان . بۆیە ئەم هەمو فشارەی ئێستا پارتی ئەیهێنێت بۆ سەر گۆڕان رۆژێک دێت ئەتەقێتەوە ، ئەوسا زەرەرمەندی سەرەکی پارتی ئەبێت ، کاتێک وەزعەکە لەوە زیاتر کوڵاو هیچ ئاسۆیەک بۆ چارەسەر نەما ، ئیدی نابێت گلەیی لەگۆڕان و هیچ حزبێکیتر بکرێت ئەگەر ئەندام و لایەنگرانیان رژانە سەرشەقامەکانی هەولێرو دهۆک وناوچەکانی ترەوە ، ئەوسا تەنهاو تەنها پارتی بەرپرسیارەتی مێژوویی ئەکەوێتە ئەستۆو باجەکەشی قورستر ئەبێت .


وەرتێ شوێنێکی دڵگیر بۆ پشوودانی گەشتیاران – کوردی – RojNews.News\n12/08/2020 - 7:21:17 am\nئەگەرچی حكومەت هیچ خزمەتگوزاریەكی گەشتیاری نەگەیاندووە بە ناوچەکە، بەڵام بەهۆی سروشتیی جوان و گرنگی پێدانی خاوەن باخەکان بە شوێنە گەشتیارییەکانیان، سەیرانگاكانی شارەدێی وەرتێ بوونەتە مایەی ڕاكێشانی هەزاران گەشتیار بۆ سنورەکە و ساڵی ڕابردووش بەراورد بە ناوچە گەشتیارەکانی دیکەی سنورەکە زۆرترین گەشتیار ڕوویان لە سەیرانگاکانی وەرتێ کردووە.\nلە شارەدێی وەرتێی سەر بەشارۆچكەی ڕەواندز لە پارێزگای هەولێر، دەیان شوێنی سەیرانگا و گەشتیاری هەن، نزیكەی هەزار كەپری گەشتیاری بۆ مانەوەی گەشتیاران دروستكراون، دیمەنی جوان و كەش و هەوای وەرتێ لەبارە بۆ ئەنجامدانی گەشتوگوزار، بنەماكانی گەشتوگوزاری سروشتی تێدا هەن و خەڵكەكەشی برەویان پێداوە و بەو هۆیەشەوە چەند ساڵێكە هەزاران گەشتیارڕوو لە سەیرانگاكانی وەرتێ دەكەن.\nكەش و هەوای فێنك و ئاوی سازگار و نسێی دار گوێزە بەتەمەنەكان و دارە سروشتییە بێ بەرەكان و هەڵواسینی جۆلانە لەناو ڕووبارو كەپر و خانووی تایبەت بۆ مانەوەی گەشتیاران و مامەڵەی دروستی خاوەن سەیرانگاكان لەگەڵ گەشتیاران تایبەتمەندی سەیرانگاكانی وەرتێن.\nئیمان محەمەد، لەگەڵ خانەوادەكەی بۆ گەشت سەردانی وەرتێی کردووە، لەگەڵ دیمەنە جوان و دڵڕفێنەكانی سەیرانگاكانی وەرتێ وێنە و ڤیدیۆ دەگرێت و دەیەوێت بۆ چەند ساتێك چێژ لەو سروشتە وەرگرێت.\nئیمان دەڵێت: وێڕای فێنكی و لەباری كەش و هەوای ناوچەكە، خزمەتگوزارییە گەشتیاریەكانیش تاڕاددەیەك بوونیان هەیە و لێی ڕازین، دەشڵێت: پێویستەكات هەموو كەسێك لەوەرزی گەرمادا سەردانی ئەو ناوچە گەشتیاریانە بكات و بێبەش نەبێت لەچێژی بینینی دیمەنە قەشەنگەكانی وەرتێ.\nعەبدوڵا ئەحمەد، گەشتیارێکی عەرەبی خەڵكی موسڵە، بەڵام ماوەیەكی زۆرە لەشاری هەولێر دەژی، لەگەڵ خانەوادەكەی هاتوون بۆ وەرتێ، ئەوانیش تێكەڵ بەسروشتی ڕازاوەی سەیرانگاكانی وەرتێ بوون و هەست بە ئاسوودەیی دڵ و دەروون دەكەن.\nعەبدوڵا دەڵێت: وەرتێ زۆر خۆشە، كەش و هەوا فێنكە و ئاسوودەین لێرە، دەشڵێت: نرخەكان هەرزانن و سوودمان وەرگرتووە لە كەشوهەوای ناوچەكە و دڵسافی و هەڵسوكەوتی جوانی خەڵكەکەی، ئاماژە بۆئەوەش دەكات كوردستان خۆشە و ئەوان ماوەیەكی زۆرە لەهەولێر دەژین.\nزیرەك زیاد، گەشتیارێكی دیکەیە و لەیەكێك لەسەیرانگاكانی وەرتێ لەگەڵ كەسوكارەكەی سەرقاڵی مەلەكردنە و بەنۆرە سواری جۆلانەی ناو ڕووبارەكە دەبن و یەكتری پاڵ دەدەن بۆ ئەوەی چێژ لە فێنكی كەش و هەوای وەرتێ ببینن.\nزیرەک، ستایشی كەش و هەوای فێنك و دڵڕفێنی وەرتێ دەکات و دەڵێت: ئەگەرچی خزمەتگوزارییەكان سادەن، بەڵام ئاوی سازگاری كانیاوەكان و مامەڵەی تەندروستی خاوەن سەیرانگاكان و هەرزانی نرخی مانەوەیان لە كەپرە گەشتیارییەكان وایكردووە زیاتر لە شەوێک لە وەرتێ بمێننەوە بەبێ ئەوەی هەست بە نائاسوودەیی بكەن.\nبەرزی پلەی گەرمای شارەكان تینی بۆ خەڵك هێناوە، هەربۆیە ئێستا خەڵک زیاتر ڕوو لە ناوچە گەشتیارییە کوێستانییەکان دەکەن، وەرتێش کە لە کاتی ڕژێمی بەعسدا ناوبانگی بە لانكەی شۆڕشی پێشمەرگایەتی و ناوەندی میواندۆسی هەبوو ئێستا بەرەو ناوبانگی گەشتیاری هەنگاو دەنێت و چەند ساڵێكە بووەتە یەکێک لەناوچە گەشتیارییە گرنگەکان لەسنووری شارۆچكەی ڕەواندوز.\nبەپێی ئامارەكانی گەشتوگوزاری ڕەواندز، ساڵی ڕابردوو زۆرترین گەشتیار ڕوویان لەوەرتێ كردووە و پێش ناوچەكانی باڵەكایەتی و سەیرانگاكانی جوندیان و دۆڵی ئاكۆیان كەوتووە، گەشتیاران لەشارەكانی هەرێم و ناوەڕاست و خوارووی عێراقەوە سەردانی هاوینەهەوارەكانی وەرتێ دەكەن و بەهۆیەوە ئابووری ناوچەكە ڕووی لەگەشەكردووە.


ڕژیمی ئێران لە ناوچە ئازەرییەکان بانگەشە بۆ رژاندنی خوێنی کورد دەکات | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران ڕژیمی ئێران لە ناوچە ئازەرییەکان بانگەشە بۆ رژاندنی خوێنی کورد دەکات\nڕژیمی ئێران لە ناوچە ئازەرییەکان بانگەشە بۆ رژاندنی خوێنی کورد دەکات\nڕۆژی کورد: ڕژیمی ئیسلامیی ئێران بە مەبەستی هەڵگیرساندنی شەڕ لە نێوان دوو نەتەوەی کورد و ئازەری، بە شێوەیەکی پلان بۆ داڕێژراو دووبەرەکی لەنێوان هاووڵاتیانی کورد و ئازەریدا درووست دەکات.\nکەناڵی تەلەفزیۆنیی “ئۆغۆز تی‌ڤی”، سەربە مافیای سوپای پاسداران هەواڵی بڵاو کرانەوەی دەیان هەزار تراکتی دژ بە نەتەوەی کورد و حیزبە کوردییەکان بڵاو کردۆتەوەو هەستی هاووڵاتییانی ئازەریی بۆ شەڕ لەگەڵ کوردەکان هەڵخڕاندووە.\nبەپێی ئەو تراکتانەی کە لە کەناڵی ئۆغۆز تی‌ڤی‌دا بڵاو بوونەتەوە، کوردەکان بە تیرۆزریزمی نێونەتەوەیی لە قەڵەم دراون و ئەنجامدەرانی ئەو دووبەرەکی نانەوەیەش لەلایەن ئەو کەناڵەی سەربە سوپای پاسدارانەوە بە چالاکانی مەدەنیی ئازەری لەقەڵەم دراون.\nئەو کەناڵە تەلەفزیۆنییە کە لە ژێر ناوی کەناڵێکی ئازەریدا چالاکی دەکات، سەرجەم بەرنامەکانی بۆ پەرەپێدان بە هەستی پان ئێرانیزم و فەرهەنگ و زمانی نەتەوەی باڵادەست و چەوسێنەر تەرخان کراوە.\nئۆغۆز تی‌ڤی ئاشکرای کردووە کە پێشتریش لە ڕێکەوتی ٤ی بانەمەڕدا ٤٠ هەزار تراکتی دژە کورد لە ناوچە ئازەری نشینەکانی پارێزگەی ورمێدا بڵاو کردبۆوە.\nکەناڵی ئۆغۆز نووسیویەتی پاش ئەوەی کوردەکان لە شانۆی هەڵبژاردندا دەنگی پێویستیان نەهێنایەوە پەنایان بۆ هێندێک کاری ناشیانە بردووە کە لەلایەن چالاک و بزاوتی نەتەوەییەوە چاوەدێری دەکرێت.\nڕەزا ئەمینی نووسەر و چالاکی سیاسیی کورد سەبارەت بەو پیلانەی سوپای پاسدارانی ڕژیم بە رۆژی کوردی ڕاگەیاند: ” سیاسەتی ئاسمیلاسیۆنی ڕژیم لە ڕاستای تواندنەوەی فەرهەنگی نەتەوەکان لە فەرهەنگی نەتەوەی باڵادەست دایە و لە داهاتووشدا ئەم سیاسەتە لە کوردستان شەڕێکی خوێناوی بەدوای خۆیدا دینێت.\nهەروەها کاوە جەوانمەرد ئەندامی کۆمیتەی ناوەندیی حیزبی دێمۆکراتی کوردستانی ئێران، لە لاپەڕەی تایبەتیی خۆی لە فەیسبووک لەمەڕ ئەو تەبلیغاتە بەرفراوانە، نووسیویەتی: “ئەمە تەنیا ئاگادار کردنەوەیەکی ئاسایی نییە، بەڵکوو بە واتای ڕاگەیاندنی شەڕێکی سەرتاسەریە، شەڕێک کە پێشتر خومەینی فەرمانو فتوای جیهادەکەی دەرکردبوو”.\nبابەتی پێشوولە زانکۆی کرماشان پێش بە بڵاوبوونەوەی بڵاڤۆکێکی کوردی گیرا\nبابەتی دواترله‌ده‌روازه‌ی سێمالكا به‌كۆبوونه‌وه‌یه‌ك سایكس پیكۆ شه‌رمه‌زار ده‌كرێ‌و داوای یه‌كگرتوویی كورد ده‌كرێ


ئینستاگرامی ئانارکیستە کانی بۆکان شوێنێکە بۆ ناساندنوو بڵاو کردنە ۆە ی بیرۆکە ی خوسە رایە تی دمۆکڕاتیک - The Federation of Anarchism Era\nئێمە وەک ئانارکیستە کانی شاری بۆکان بە گرینگی دە زانین کە خە ڵک لە هە موو شوێنێکی دنیا خۆیان لە ئاستی سیاسی و مە دەنی و ۆڵات پارێزی دا بگە ێیننە خۆ بڕێۆەبەرایە تی ، و لە بە رە وو پێش چون و گە ۆرە کردنە ۆە ی ئە م پڕۆسە ئازادی بە خشە دا ، دەۆری باڵا ببینن .\nئە م بیرۆکە ڕزگاری خوازانە ێە کە نمونە ی هە رە بە رچاۆی لە( ڕۆژئاۆای کوردستان) ماۆە ی چە ندین ساڵە بە بێ ئە ۆە ی هیچ سیستە میکی دە سە ڵات دار و زوردار بوونی هە بێت ،هە موو پیداویستیە سە رە کی و پێشکە توو خۆازانە کانی بە ساز کردنی کۆمۆنە کان(شۆڕای سە ربە خۆ) لە ناۆ کانتۆنە کاندا بە باشترین شێۆە بە ڕیۆە بردووە. دیارە سیستە می کاپیتاڵیسم و هیرارشیکی سە ردە م کە بە ئاژاوە گێڕان و داگیرساندنی ئاگری شە ڕ بە دوای مە نفە عەتی ئابووری و بە رژەۆەندی سیاسی خۆی دا دە گە ڕێت ۆ بۆ گە ییشتن بە ئە م خۆاستە دژە مرۆڤایە تیە ش خۆینی بە ملۆێنان ئینسانی ڕشتووە ، ئە م سیستە مە خۆێن ڕێژە چیدی جێگاۆ پێگە ی نابێ پێ بدریت تا لە داهاتوویکی نزیک دا هە موو ئینسانە کان لە جیهانیکی بێ شە ڕو ئاژاۆە دا بتۆانن بێ فە ڕقوو جیاۆازی ئە تنیکی و چینایە تیە کان، پێکە ۆە ژیانی ئینسانی لە سە ر بگرنە ۆە.\nئێمە وە ک لاوانی ئانارکیستی شاری بۆکان سە ر بە هیچ پاڕتوو گروپێکی سیاسی نین و پێمان وایە دە سە ڵات دە گە ڕیتە ۆە بۆ دەستی مرۆڤه کان ، بۆیە هیچ دە سەڵات دارو باڵادەستێکی سیاسی بە ڕە سمی و ئاسایی نازانین ۆ ناناسین\nئانارکیسته کانی بوکان\nاز خبرجنجال آنفلوآنزا برای فروش واکسن‌های تاریخ گذشته تا خبر مرگ ۵۷ نفر در همین رابطه\nجمعی از پرسنل شرکت کشت و صنعت نیشکر هفت تپه : ما را برای ایستادگی در برابر ستم تنها نگذارید


مــرۆڤی تاك ڕەهـەند..\nبەرلەوەی قسە لەسەر مرۆڤی تاك ڕەهەند بكەم، سەرەتا دەمەوێ ئاماژە بۆ ئەوە بكەم كە بنەمای شارستانیەت و گەوهەری ژیان قبوڵكردنی جیاوازیەكان و ڕێزگرتنە لەئەویترو سیمای مرۆڤ بوونیشمان باوەڕبوونە بە فرەیی (پلورالیەت)، هەر جڤات و كۆمەڵێكیش ڕێگری لە فرەیی بكات و دژی جیاوازییەكان بێت و ئازادییەكانی تاك لەقاڵبی بیرو تێگەیشتن و مەزهەب و ئیدەلۆژیایەكی دیاریكراو بدات و گەمارۆ بخاتە سەر حەزو خواست و هەڵبژاردنی مرۆڤەكان،جا بەهەرناو پاساوێك بێت، ئەوە بێ گومان كۆمەڵ و جڤاتێكی بۆگەن و داعشگەراو دیكتاتۆرو تاكڕەهەندو نەخۆش و ناتەندروست دەبێت، ئینجا بابێینەوە سەر مرۆڤی تاك ڕەهەند،بێگومان من لەو سۆنگەیەوە باس لەو تاكڕەهەندیە ناكەم كە گەورە فەیلەسوف و بیرمەندی ناوداری ئاڵمانی هێربرت ماركۆز باسی لێودەكات لەكتێبەكەیدا(مرۆڤی تاك ڕەهەند)و وەكو ئەمیش سیستەمی كاپیتاڵیزم و سەرمایەداری بە بەرهەم هێنان و دروست بوونی ئەو جۆرە مرۆڤە تاك ڕەهەندەی كە من لەبارەیەوە دەپەیڤم تۆمەت بارناكەم، بەڵكوو ئەو مرۆڤە تاك ڕەهەندەی من لەبارەیەوە دەدوێم، مەزهەب و فیقهێكی كلاسیكی و كۆمەڵێك دۆگمی كۆنی بەر لەهەزار ساڵە بەرهەمی هێناوەو دروستیكردووەو دەكات.\nئەو تاكڕەهەندیە پەتاو نەگریس و نەخۆشیە كوشندەیەیەی كەمرۆڤ توشی دەردی كوێرەوەری لە بینین و نەخۆشی ڕوانین دەكات، مرۆڤی تاك ڕەهەند و تاك ئاڕاستە، ئەو ئەوكەسەیە، لەیەك ئاڕاستەو ڕەهەندەوە لەشتەكان دەڕوانێت و ناتوانێت لەدیدەنیگایەكی پلورالیستانەو مرۆڤ دۆستانەو فرە ئاڕاستەو فرە ڕەهەندانەوە، هەڵسەنگاندن و خوێندنەوە بۆ دیاردەكان بكات و لەژیان و دەوروبەر بڕوانێت، لەڕوانینی مرۆڤی تاكڕەهەندا هەموو شتێك بەسەر دوو بەرەدا دابەشكراوە، بڕوادارو بێ بێ بڕوا، ڕەش و سپی، پاك و پیس، بەهەشتی و دۆزەخی، حەقیقەتی ڕەهاو پوچی ڕەها، یەقینی سەروگومان و ڕاستی ڕەها، هەڵەی پەتی و ناڕاستی ڕەها، مرۆڤی تاك ڕەهەند مرۆڤێكی ڕاسیزم و دەمارگیرەو جگە لەخۆی هەموو ئەوانەیتر بەهەڵەدادەنێت و لەڕوانگەیەكی نا ئەخلاقی و نزم و نامرۆڤانەوە لەوانیتر دەڕوانێت، مرۆڤی تاك ڕەهەند تەنها باوەڕی بە ڕەهەندێك، بەئایین و ئایدیۆلۆژیاو مێژوو و مەزهەبێك، بە تێگەیشتن و میتۆلۆژیاو گێڕانەوەو خوێندنەوەیەك و دیوێكی حەكایەت و چیرۆك وحەقیقەت و دیاردەو شتەكان هەیە، مرۆڤی تاك ڕەهەند مرۆڤێكی سەتحی و ڕوكەشگەرایەو بەقوڵی ناچێتە ناو كرۆكی بابەتەكان و فەلسەفەی شتەكانەوە،مرۆڤی تاك ڕەهەند ناتوانێت بەرگەی بینینی جیاوازییەكان بگرێت، ئەو مرۆڤێكە بەفرەیی دەماری تاك ڕەهەندی دەگیرێت و بەبینینی جیاوازییەكان زۆر قەڵس دەبێت،مرۆڤی تاك ڕەهەند لە ڕوئیایەكی تاریك و پەنجەرەیەكی زۆر بچوك و گۆشەنیگایەكی گەلێك تەسك و داخراو تاك ڕەهەندەوە، لەژیان و دەوروبەرو مەردم و گەردوون و دیاردەكان دەڕوانێت، یەكێك لەخەسڵەتی مرۆڤی تاك ڕەهەند ئەوەیە، دەست لەژیانی تایبەتی مرۆڤەكان وەردەدات،مرۆڤی تاك ڕەهەند مرۆڤێكە لەگەڵ وەهم و خۆشباوەڕی و خەیاڵدا دەژیت، مرۆڤی تاك ڕەهەند مرۆڤێكی لوتبەرزو بەخۆبەزلزان وخۆبەحەقزان و خۆسەپێنەو هیچ كاتێك باوەڕی بە فرەڕەهەندی و جیاوازیەكان نییەو دایمە هەوڵدەدەت ڕاو بۆچوونی هەموو ئەوانەیتر لەبۆتەی تێگەیشتنی خۆیدا بتوێنێتەوەو سەراپای جیاوازییەكان بسڕێتەوە و هەموو شتێكی ئەوانیتر بەرزەڤت و كۆنتڕۆڵ بكات، هەموو دەنگێكیتری جیاوازو ڕەنگێكی تری دەرەوەی بازنەی ڕەنگەكەی خۆی بخنكێنێت و لەناوببات، مرۆڤی تاكڕەهەند دەیەوێت ئازادی ئەوانیترو هەموو خەڵكیتر لەقاڵبی ئایدیۆلۆژیاكەی خۆی بدات و هەموان بە ستایلی ئەو ژیان بكەن و بەپێی دۆكترین و ڕوانین و دۆگمەكانی ئەو بجوڵێنەوە، ئێ باشه بابای تاكڕەهەند بۆ دەبێت من بەچاوی تۆ ببینم و بە ئەقڵی تۆ بیربكەمەوەو بەپێیەكانی تۆ ڕێبكەم!\nمنیش وەكو تۆ مرۆڤ نیم؟\nمافی ژیانكردن و هەڵبژاردن و بیركردنەوەو بڕیاردانم نییە؟\nتۆ بەچ مافێك دەست لەژیانی من وەردەدەیت و بڕیار لەسەر ژیانی من دەدەیت و خۆت لە ئازادییەكانی من هەڵدەقورتێنیت؟!\nبەچی مافێك ناچاری گوتنی قسەیەك و ئەنجامدانی كارێكم دەكەیت كەبڕوام پێی نییەو نامەوێ بیڵێم و بیكەم، بەچ مافێك دەمامكی دوو ڕووییم پێ دەبەستیت و لێم ناگەڕێیت، كە واو بە دڵی خۆم بژیم كەخۆم دەمەوێت، نەك وەك ئەوەی تۆی تاك ڕەهەند دەتەوێت و میزاج دەكەیت، ئاخر بە ماچ مافێك ژیانی خەڵك دەكەن بەژەهری مارو خەڵك ناچاردەكەن لەترسی ئێوەو لەبەر شمشێرو دۆزەخ و جنێو لۆمەی ئێوە، لەڕووی ئێوەدا بەڕووێك بژیت و لە پشت ئێوەش بە ڕووێكیتر!\nلێگەڕێن بەخەڵك ئازاد بێت و بەو شێوەیە بژیت و ژیان بكات كە خۆی دەیەوێت و بڕواو قەناعەتی پێیەتی،نەك وەكو ئەوەی بیرو باوەڕەكەی تۆو ئایدیۆلۆژیاكەی تۆو مەزهەب و میزاجە تاك ڕەهەندیەكەی تۆ دەیخوازێت، بەسە خەڵكی بكەن بەدوو ڕوو دەبڵ مۆڕاڵ،ئەخەر ژیان و ئازادییەكانی هەر كەسێك و تایبەتمەندی و خولیاكانی هەر مرۆڤێك، هێڵی سورەو كەس بۆی نییە هەرگیز بڕواتەناویەوەو سنور بەزێنی بكات و بێ ڕێزی بنوێنێت و مرۆڤ بوونی مرۆڤ و ئازادیەكانی پێشێل بكات.\nئەزیزم تۆ ئازادی بڕۆیتە مزگەوت و منیش ئازادم بڕۆمەكافتریاو ئەویتریش دەبێت ئازاد بێت بڕواتە باڕو یانەی شەوانە ، یان نەڕوات بۆ هیچ یەكێك لەو شوێنانە، ئەوەیە دیموكراسیەت و مرۆڤایەتی، ئەوەیە فرەیی و یەكترقبوڵكردن و ڕێزگرتن لەپێكەوەژیان و چەمكی ئاشتی كۆمەڵایەتی، كاكە خۆبەزۆرو سیستەمی داعشگەرێتی و حوكمی قەرەقوش و سەردەمی نیاندەرتاڵەكان نییە ،خەڵكێك نایەوێت بێتە پەرستگاو نوێژبكات و حەزی بە كافتریاویانەو باڕو سەمایە، بەتۆ چی؟ تۆ چ حەقێكت هەیەو بەچ مافێك خەڵكی ناچاردەكەیت دەستبەرداری حەزەكانیان بن و تەنها ئەوە بكەن كە تۆ دەتەوێت و حەزی پێدەكەیت و میزاجی دەكەیت!سەیرە!!\nئەزیزم دەزانی ئەوە لوتكەی بێ مۆڕاڵی و بێ ئەخلاقی و داعش بوونە ئەوەی تۆ دەیكەیت؟!\nجا لەهەمووی سەیرترو مەهزەلەترو نوكتەترو خۆشتر، لەو ماوەیە لەیەكێك لەكەناڵە ئیسلامگەراكان بینیم، گەنجێگ خۆی وەكو بانگخوازو شت دەناسێنێت و لاسایی حەسەن بەنای ئیخوانی دەكاتەوەو ڕۆشتوەو لەیەكێك لە كافتریاكان ئەو جەوەی ئەوێی لەو هەموو خەڵكەی تێكداوەو دەستی كردووەو بەگوتارو وەعزی ئایدیۆلۆژیایانەو ئیسلامگەرایانەو گەنجەكانی ئەوێش هەمووی فیت و هۆڕی جگەرەیەتی و خەریكی بەباكردنی دووكەڵ و نێرگیلەكێشانن و بە سیماو ڕوخساریانەوە دیارەو وەك ئەوەی بەزمانی ئاماژە بڵێن كاكە بۆخاتری خوا بۆ وازمان لێ ناهێنیت و بەس نییە لەكەناڵ و مزگەوتەكانتان و لەهەموو شوێنێك شەوڕۆژ هێرش دەكەنە سەر ئازادی و حەزو مافەكانمان و هەموو جیاوازییەكان، لێرەش لێمان ناگەڕێن، هەربەجدی گەر ئێمە تاقەتی ئەو بەزمەی تۆمان هەبێت، ئێمە لێرە چیدەكەین و بۆخۆمان نازانین بێین بۆ كۆڕۆ كۆبوونەوەی حیزبی و مزگەوتەكانتان و گوێ لەوتارو وەعزی بانگخوازو مەلا ئیسلامیەكانتان بگرین، چی پێویست دەكات تۆی تاكڕەهەند و تۆتالیتارو پۆپۆلیست بێیت و خۆت لێرە عەرزكەیت و خۆتمان بەسەردابسەپێنیت و فیكرەو تێڕوانینە تاكڕەهەندەكەی خۆت فەرزكەیت و كەشەكەمان لێ تێك بدەیت و ئازادی و مافمان پێشێڵ كەیت!\nئەزیزم ئێرە كافتریایە، نەك مزگەوت، بڕۆ تۆ ئازادی لە بارەگای حیزبەكەت و لق و ڕێكخراوە ئیسلامیەكەت و مزگەوتەكەی خۆت چی دەڵێیت بیڵێ،تكایە هەرهێندە لەئێمەش بگەڕێن لەكافتریاكەی خۆمان و لەجەوی خۆمان با بەدڵی خۆمان بژین، كاكە پیرۆزتان بێت خۆ خەریكە دارو بەردیش دێن بۆ مزگەوت و ئێمە هیچ ناڵێین، بەڵام بۆ دوو گەنج بڕواتە باڕێك و گەنجێك بێتە یانەیەكی شەوانەو چوار گەنجیتر بڕوات بۆكافتریایەك، ئێوە قیامەت و حەشر هەڵەسێنن و لەپاڵ نیشانەكانی ئاخیرزەمان ڕیزمان دەكەن و بە بێ ئەخلاق و سەرلێ شێواو وەسفمان دەكەن و لەپێش چاوی كۆمەڵ و مێگەڵدا، ڕیسواو بە دڕندەو دەعباو ناشیرینمان دەكەن!\nئاخر ئێمە قسە بۆ كێ دەكەین و خۆمان لەگەڵ كێ ماندو هیلاك دەكەین، لەكاتێكدا بابای تاكڕەهەند واحاڵی كراوە، كە هەموو حەقیقەتەكان لای ئەمەو هەرچی چاكەو بەهەشت و ڕاستیە،بەتەنها مولكی ئەوەو ئەوەیتر هەمووی لادەرو سەرلێشێواو ناڕاست و دۆزەخییە! ئاخر من چۆن ئەو جۆرە عەقڵیەتە تێبگەیەنم بابه تۆلەسەردەمی پلورالیەت و دیموكراسیەت و گڵۆپاڵیزەیشن و مۆدێڕنێتەدادەژیت، نەك سەردەمی ئەشكەوت و پێش مێژوو و بەر لەهەزاران ساڵ، دواتر ئێرە كوردستانە، نەك ئەفگانستان و داعشستان، ئێرە شوێنی جیاوازیەكان و پێكەوەژیان و فرەیی و یەكترقبوڵكردنەو دەبێت ئەوەت قبوڵ بێت، لەبەرامبەر هەر پەرستگایەك، كتێبخانەیەك ویانەیەكی شەوانەو كافتریاو باڕێكیش هەبێت.\nلەبەرامبەر هەر بڕوادارو ئاییندارێك، ئەتایست و ئەگنۆستیك و لائیكێكیش هەبێت،لەبەرامبەر هەر موسڵمان و بابایەكی ئیسلامی سیاسی و سەلەفی گەرایەكیشدا، جو، ئێزدی، مەسیحی، بەهایی،زەردەشتی و كاكەیی و بودیەكیش هەبێت،لەبەرامبەر هەر مزگەوتێك، ئاتەشگایەك، كلێسایەك، مەعبەدو لالشێكیش هەبێت،وڵات تەنها مولكی ئایینكی دیاریكرا و تاپۆی باوكی تاقە مەزهەبێك نییەو هیچ كەسێكیش ئەو مافەی نییە خۆی بكات بەدەم ڕاست و شمشێرو سێبەری خوداوەندو نوێنەری حەقیقەت و بەناوی ژیانەكەی ئەملاو ئاسمانەوە، ژیانی سەر زەوی و خۆشیەكانی ئێرە لەخەڵكی بكات بە جەحندەم و زقنەبووت و قوزەڵقورت.\nهیچ كەسێك بۆی نییە بەناوی هەموانەوە قسەبكات و بەناوی ئەخلاقی گشتییەوە ،ڕێگری لەئازادیەكانی تاك بكات،\nئەزیزم زۆرینە ناكرێت خۆی بەسەر كەمینەو جیاوازیەكاندا بكات بەكەڵەگاو زۆر تاكڕەهەندانەو فاشیستانە،دیدەنیگاو مەزهەب و ئایینی خۆی بسەپێنێت، ئەزیزم كاكە تاك ڕەهەندگیان ئیترتێبگە كرۆكی دیموكراسیەت و جەوهەری مرۆڤ بوون، قبوڵكردنی جیاوازیەكان و ڕێزگرتن و حیسابكردن و ڕەچاوكردنی خواست و حەزو ئازادی و خولیاكانی ئەوانیترە...


بە پیاز چارەسەری ئازاری گوێت بکە\n2019-03-03 [09:34 AM]\nهەرچەندە ڕێگای زانستی و پزیشکی زۆر هەیە لە ئێستا بۆ چارەسەری کێشە تەندروستیەکان، بەڵام هێشتا رێگا سروشتیەکان باشترین چارەسەرن بۆ چارەسەری کێشە تەندروستیەکان و لەناو خەڵکیدا زۆرتر بڵاوە، چونکە پێکهاتە سروشتیەکان کاریگەری ئیجابی هەیە لەسەر لەشی مرۆڤ.\nبەشێوەیەکی گشتی پیاز یەکێکە لە خۆراکە بەسوودەکان و چارەسەری زۆر نەخۆشی دەکات لە لەشدا، ئەمە جگە لەوەی دانانی لەهەر شوێنێکدا دەبێتە هۆی هەڵمژینی میکرۆب و لەناوبردنی بەکتریا.\nڕەنگە زۆرکات ئەوەمان بیستبێت کە دەڵێن بەدرێژای شەو پیاز بخەرە ژێر گوێتەوە یان ناو گوێتەوە، بەڵام ئایا سوودی چییە؟\nپیاز بڕێکی زۆر ترشی فۆسۆریکی تێدایە و باشترین پێکهاتەیە بۆ خوێن و لەش لە بەکتریا خاوێندەکاتەوە و دژایەتی هەوکردن و میکرۆبەکان دەکات، دانانیشی لەژێر گوێدا بە درێژای شەو باشترین چارەسەرە بۆ لەناوبردنی بەکتریا و ڕێگە لە هەوکردنی گوێ و هەموو ئەو نەخۆشیانە دەگرێت کە لەو چواردەورە کۆدەبنەوە.\nئەگەر گوێت ئازاری هەیە و تووشی هەوکردن بووە دەتوانیت بەم پێکهاتە سیحریە چارەسەری بکەیت بە بەکارهێنانی پارچەیەک پیاز بۆ ناو گوێت بۆ تەواوی شەو بەمەرجێک زۆر بچوک نەبێت بچێتە کونی گوێتەوە، بۆ بەیانی هەست بە گۆڕانکاری دەکەیت.\nئەم هەواڵە 10783جار خوێندراوەتەوە


نوسینگەی كازمی بەیاننامەیەك لەبارەی سەردانەكەی بۆ هەرێم بڵاودەكاتەوە - پرس میدیا\nHome سڵایدشۆو عێراقی کوردستان گرنگ هەواڵ نوسینگەی كازمی بەیاننامەیەك لەبارەی سەردانەكەی بۆ هەرێم بڵاودەكاتەوە\nنوسینگەی كازمی بەیاننامەیەك لەبارەی سەردانەكەی بۆ هەرێم بڵاودەكاتەوە\nپرس میدیا 9/12/2020 10:33:00 am سڵایدشۆو, عێراقی, کوردستان, گرنگ, هەواڵ,\nسەرۆكوەزیرانی عێراق شەوی ڕابردوو سەردانەكەی بۆ هەرێم كۆتایی پێهێنا و گەڕایەوە بەغداد، نوسینگەكەی لە بەیاننامەیەكدا ناوەرۆكی دیدار و كۆبوونەوەكانی بڵاکردەوە.\nڕۆژی پێنجشەممە مستەفا كازمی، سەرۆكوەزیرانی عێراق سەردانێكی دوو ڕۆژەی بۆ هەرێمی كوردستان بە بەسەركردنەوەی سەرجەم شارەكانی هەرێم ئەنجامدا، کازمی لە هەولێرەوە هاتە هەرێم و لە سلێمانییەوە گەڕایەوە بەغدا.\nنوسینگەی ڕاگەیاندنی سەرۆكوەزیران لە بەیاننامەیەكدا دەڵێت، سەردانەكەی كازمی زنجیرەیەك كۆبوونەوەی لەگەڵ بەرپرسانی حكومەتی هەرێم لەخۆگرت، كە تیایدا چاوی كەوت بە سەرۆكی هەرێم و سەرۆكوەزیرانی هەرێم و وەزیرانی حكومەتەكەی جگە لە چاوپێكەوتن لەگەڵ ژمارەیەك سەركردەی سیاسی.\nدەشڵێت، دیدارەكان تاوتوێكردنی زۆرێك لە دۆسیە گشتییە نیشتیمانییەكانی گرتەوە، لەوانەش دیارترین ئەو ئالنگارییانەی ڕووبەڕووی وڵات دەبنەوە، هەروەها یەكخستنی هەڵوێستەكان لەسەر ئاستی نیشتیمانی، جگە لە دۆسیەی ئەنجامدانی هەڵبژاردنی پێشوەختە و، بەردەوامیدان بە هاوكاری و هەماهەنگی ئەمنی لەچوارچێوەی هێزە چەكدارەكان لەپێناو ڕوبەڕوبووەی پاشماوەی چەكدارانی داعش.\nBy پرس میدیا at 9/12/2020 10:33:00 am


Home›وەرزش›جیهانی›کاردانەوەی کومان لەسەر دەرکردنی میسی دژی ئاتلەتیک بیلباو\nکومان و میسی\nلە یاری ئاتلەتیک بیلباو و بەرشەلۆنە لە یاری کۆتایی جامی سوپەری ئیسپانیا کاتێک یاریەکە لە کاتی زیادکراودا 3-2 بە سوودی یانەی ئاتلەتیک بیلباو تەواو بوو، جیل مانزانۆ ناوبژیوانی یاریەکە بەهۆی ئەوەی میسی لە یاریزانێکی ئەو یانەی دا، بەوهۆیەوە بە کارتی سووری پێدا.\nدوای یاریەکە رۆناڵد کومان لەسەر بڕیارەکەی ناوبژیوانی یاریەکە لە کۆنگرەیەکی رۆژنامەوانی قسەی کردوو وتی:”باشتر وایە باسی ناوبژیوان نەکەم،چونکە من شتی وا دووبارە دەکەمەوە کە حەز ناکەم بیڵێم،هەموو شتێکمان کرد بۆ بردنەوەی ئەم یارییە،باشتر وایە باسی ناوبژیوان نەکەم و حەز بەوە ناکەم قسەی دووبارە بکەم”.\nوتیشی:””میسی بە باشی یاری کردوو هیچ گرفتێکی جەستەیی هەستی پێنەکرد، ئەو زۆر کاری کرد”.\nلێدوانەکانی تری کومان بەمشێوەیە بوو…\n“ئەمە شۆک بوو کاتێک لە دوا ساتەکانی یاریەکەدا گۆڵمان لێ تۆمارکرا”.\n“وەکوو پێشبینیمان دەکرد یاریەکە قورس بوو”.\n“لە کاتی یاریەکەدا لە دوو بۆنەدا گۆڵمان کرد، شایەنی بردنەوە بووین، بەڵام بەختمان نەبوو”.\n“هەست بە خراپی و دڵتەنگی دەکەین،یاری کۆتاییمان لە دەستدا،بەڵام ئەمە مانای ئەوە نیە بوەستین لە هەر ئاڕاستەیەکی بەرەو سەرەوە،ئەوەی ئێستا دەبێت بیکەین بەردەوامبین لە گۆڕانکاریدا”.\n“دۆڕانەکەی ئەمڕۆ کوشندە بوو،هێشتا لە نیوەی رێگاکەداین و لە پێشەوەمان زۆر کارکردن هەیە”.\n“من وای نابینم ئەمە هەنگاوێک بێت بۆ دواوە،بە دڵنیاییەوە لە یاری کۆتایدا تۆ دەتەوێت براوە بیت،بەڵام یەک نازناوە،دەمانەوێت لە یاری داهاتوو خۆمان بسەلمێنین”.\n“داهاتوو گەشاوەیە چونکە هەندێک شت هەیە کە گۆڕیومانە”.\n“هەمووکات لە لێدانە راستەوخۆکاندا لێدانمان بەردەکەوێت،یانەی بیلباو یەکێکە لەو تیمانەی دەتوانێت لە لە تۆپە وەستاوەکان کاری خۆی بکات”.


بەدرێژایی ژیانم ، من وا سەیری پاپا-م دەکرد ، وەک کەسێکی غەریب لە ئێمە و ، پەیوەندی بە ئێمەوە نیە ، ئەمە هەمیشە هەستی من بوو ، تا ئەو کاتەی هاتە عێراق و هەرێمی کوردستان.\nلەمێژە پاپا فرانسیس پاپای فاتیگان سەرنجی منی راکێشاوە ، ئەو پیاوە نوێنەرایەتی حالەتێکی دەگمەن دەکات ، کە بە پاپا هەلبژێردرا ، زۆربەی نەریتە کۆنە پاپاویەکانی لابرد ، ئەوەی رەتکردەوە کە لە بارەگا و کۆشکی پاپایی لە فاتیگان بمێنێتەوە ، یەکسەر چوو خانووێکی بچووکی بەکرێ گرت و ، بە شەخسی خۆی دەچێت پارەی کرێکە دەدات ، ئەم پاپایە ئەوەندە سادەیە دونیای سەرسام کرد ، کاتێک لەکاتی پێدانی کرێکەیدا وێنەیەکی بلاوکرایەوە ، پاپا تەنها رۆژانی یەکشەممە و چوارشەمە دەچێتە کۆشک بۆ بینینی حەشاماتی خەلک.\nلە چەندین سەردانی ئەو پاپایە بۆ هەندێک ولاتانی عەرەبی و بۆ هەرێمی کوردستانیش ، بینیم ئەو پیاوە دەیەوێت هەمووان کۆبکاتەوە و هەمووان لەباوەش بگرێت و ، سۆزێکی هەبوو جیاوازی نەدەکرد لەنێوان کەسانی ئاینەکاندا.\nچەندان قسەی جوان و بەهرەداری هەیە ، بۆ نموونە قسەیەکی هەیە دەلێت: «زەروری نیە بچینە کەنیسە ، زەوی خودا هەمووی کەنیسەیە» جارێکیان لە مزگەوتێک گوێم لە مەلایەک بوو دەیگووت: ئەوەی نوێژ نەکات کافرە ... تەبعەن ئەو مانایەش دەگەیەنێت کە خوێنی حەلالە ، ئەمە قسەیەکی تۆقێنەرە ، هەردوکیان داوا بۆ هەمان شت دەکەن ، یەکیان بە تۆقاندن ، ئەوەی تریان بە ئارەزوو مەندیکردن.. پاپا پیاوێکی ئاینی بەسۆز ، بەخدوخویەکی سۆفیگەرانە پێمان دەلێت ، رێگا بەرەو خودا ، بەرەحمەت فەرشکراوە ، نەک بە بۆمب.\nبەجلە سپیەکانی وەک بالندەیەکی دلنەرم و بەزەیی ، چووە بەغدا و نەجەف و ئورو و قەرەقۆش و ، لە پێشوازیەکی داهێنەرانەدا ، بەنێو عەنکاوەدا لەنێو سەمای فرمێسکی شادی خەلکەکەیدا گوزەرەی کرد و ، لە یاریگای فەرەنسۆ هەریری ، لەسەر ئەو مافورە قەشەنگە ، کە بە بەن و داوە هەمەرەنگی ئاینی و نەتەوە جیاوازەکان هەلچنرا بوو نیشتەوە و ، پێی گووتین ، ئەم تابلۆ جوانەی فرەیی و هەمەرەنگیەی کوردستان ، کە بۆتە خۆشبەختیەکی ئەم خاکە شیرینە بپارێزن و پێکەوەبن و ، سەرۆکایەتی قەداسێکی گەورەی کرد و ، کە وێرای هیلاکی و ماندوبوونی ، بە ووشەی سازگار کە پربوون لە لێبووردەیی و خۆشەویستی نزای بۆ هەمووان بێجیاوازی دەکرد ، بۆ ئاشتبوونەوە و دەستلەملانێی یەکتری... لەقسەکانی\nهیچ هاش و هوشێک نەبوو ، لە دەنگیشیدا تۆقاندن نەبوو و ، پێی گووتین ، کە هاندان بۆ رق و تووندوتیژی و کوشتن لەگەل تەعالیمی هەموو ئاینەکاندا نایەتەوە ...رێگاکان یەکن ، جیاوازیەکە ئەوەیە ، هەیە گول لەو رێگایەدا دەبینێت و ، هەیە دەرەختی تێدا دەبینێت و ، هەیە بالندا بەهەموو رەنگەکانیەوە دەبینێت ، بەلام ئەوەی تر لەهەمان رێگادا ، هیچ نابینێت تەنها کەلەسەر و کارەسات و ، تەنها بالندەی گۆشتخۆر ، هەردوو چاوەکانی تەنها هەموو شتێکی قێزەوەن کێشدەکات.\nپاپا قسەیەکی تریشی هەیە کە دەلێت:«لەسەرمانە لە هەموو کاتدا ، ئامادەبین بۆ خێر ، لەسەرمانە لەسەر شەر رانەیەین ، لەسەرمانە بە خێر زالبین بەسەریدا».\nلەهەمووی گرنگتر کە پاپا گوتبووی ئەوەبوو ، دێمە عێراق سەرەرای دۆخی خەراپی ئەمنی و تەشەنەسەندنی کۆرۆنا سەردانەکە دوا ناخەم ، بۆ یەک چرکەش بیری لەوە نەکردەوە سەردانەکە دوا بخات ، ئەمە پالپشتیە بۆ خۆشەویستی و ، پالپشیکردنی ئاشتیە.


سه‌رگوتار: ئازادی له عێراق دا - 2004-08-03\nی مانگی هه‌شـت ٠٣, ٢٠٠٤\nئه‌م گوتارە بیروباوەڕی حكومه‌تی ووڵاته یه‌كگرتووەكانی ئه‌مریكایه\nكۆڵن پاوەڵی وەزیری دەرەوەی ئه‌مریكا دەڵی ئامانجی هاوپه‌یمانانی به ڕێبه‌رایه‌تی ئه‌مریكا له عێراق دا ئه‌وەیه كه یاریدەی عێراقیه‌كان بدەن له دامه‌زراندنی حكومه‌تێكی نوێنه‌رایه‌تی ئازادا كه له خزمه‌تی هاوڵاتیاندا بێت و له به‌رژەوەندی ئه‌وان كاربكات.\nكۆڵن پاوەڵ دەڵێت " سه‌رۆك جۆرج دەبلیو بوش و ڕێبه‌رانی دیكه‌ی هاوپه‌یمانانیش به‌لێنیان دا عێراق ئازاد بكه‌ن تاوەكو كۆتایی به سامناكترین ڕژێمی به‌دكار بهێنن. هه‌روەها به‌ڵێنیشیان دا به‌وەی سه‌روەری بۆ خودی عێراقیه‌كان بگه‌ڕێننه‌وە. ئێمه به‌ڵێنی خۆمان بردە سه‌ر، ئه‌وەتا هاوڵاتیانی عێراقی ئێستاكه ڕێبه‌ری نوێی خۆیان هه‌یه و دەرفه‌تی نوێیان بۆ ڕەخساوە تاوەكو چارەنووسی خۆیان دیاری بكه‌ن... به شێوەیه‌ك كه خۆیان به گونجاوی دەزانن."\nبه‌ڕێز كۆڵن پاوەڵ دەڵێت ئێستاكه عێراق ووڵاتێكه یاسا به‌ڕێوەی دەبات و نه‌ك به زەبری هێز به‌ڕێوە دەچێت. " حكومه‌ته كاتیه‌كه‌ی عێراق به سه‌رۆكایه‌تی غازی ئه‌لیاوەر و ئه‌یاد عه‌للاوی سه‌رۆك وەزیر به سه‌رەتایه‌كی باش دەستیان به كارەكانیان كرد. به مه‌به‌سی وەرگرتنی په‌ند له هه‌ندێ له هه‌وڵه سه‌رەتاییه‌كانی ئه‌مریكا بۆ دامه‌زراندنی دیموكراسی، له‌و بارەیه‌وە عێراق ئێستاكه یه‌كه‌مین هه‌نگاوی كاریگه‌ری ناوە به مه‌به‌ستی پێكهێنانی یه‌كێتیه‌كی نمونه‌یی بۆ دامه‌زراندنی داد تاوەكو بتوانن هێمنی و ئارامی ناوخۆی ووڵات ڕابگیرێت و هه‌روەهاش به‌رگری له هاووڵاتیانی خۆی بكات."\nحكومه‌ته كاتیه‌كه‌ی عێراق دەسه‌ڵای خۆی له دەستورە كاتیه‌كه‌وە وەرگرتووە و ئه‌و دەستورەش له لایه‌ن عێراقیه‌كانه‌وە داڕێژراوە. ئه‌و دەستورە پشتگیری له مافه‌كانی مرۆڤ دەكات و تیایدا دەسه‌ڵاتی مه‌دەنی كۆنتڕۆڵی له‌شكر دەكات. هه‌روەهاش پشتیوانی له دەسه‌ڵاتی دادوەری سه‌ربه‌خۆ دەكات. ئێستاكه هه‌ر بیست و شه‌ش وەزارەته‌كه‌ی عێراق له ژێر ڕێبه‌رایه‌تی عێراقیه‌كاندا كاردەكه‌ن.\nنه‌ته‌وە یه‌كگرتووەكان و هه‌روەها كۆمسیۆنی هه‌ڵبژاردنی عێراقی بێ لایه‌ن دەستیان به كاری هه‌ڵبژاردنه‌كان كردووە بۆ پێكهێنانی ئه‌نجومه‌نی نیشتمانی قۆناغی گواستنه‌وە و بڕیارە له كۆتایی مانگی یه‌كی ساڵی دوو هه‌زار و پێنج دا هه‌ڵبژاردن ئه‌نجام بدرێت.\nوەزیری دەرەوەی ئه‌مریكا كۆڵن پاوەڵ دەڵێت ئه‌مریكا په‌یمانێكی جدی دابوو به‌وەی كه هه‌رچی له توانایدا هه‌یه بیكات به مه‌به‌ستی یاریدەدانی عێراقیه‌كان له‌و دەمه‌ی كه ئه‌وان دەست به گواستنه‌وەی دەسه‌ڵات دەكه‌ن و به‌رەو دامه‌زراندنی حكومه‌تێكی دیموكراتی دەڕۆن.


ئاسایشی سلێمانی دانپێدانانی چه‌ند چه‌كدارێكی ده‌ستگیركراوی داعشی بڵاوكرده‌وه\nبه‌ڕێوه‌به‌رایه‌تیی ئاسایشی سلێمانی، گروپێكی "تیرۆرستی ئینغیماسی و خۆكوژ"ی داعشی ئاشكراكرد و سه‌رپه‌رشتیار و چه‌ند خۆكوژێك و ئه‌ندامانی ئه‌و گروپه و هاوكارانشیانی ده‌ستگیر كرد.\nله گرته‌یه‌كی ڤیدیۆییدا كه میدیا فه‌رمییه‌كانی یه‌كێتی بڵاویكردوه‌ته‌وه هاتووه: جموجۆڵی چه‌كدارانی داعش، له سنوری كه‌ركوك و دیاله زیادی كردبوو، بۆیه ئاسایشی سلێمانی پشتێنه‌یه‌كی ئه‌منی توندوتۆڵی دروستكردو ژورێكی هاوبه‌شی به‌دواداچوون و لێكۆڵینه‌وه‌شیان بۆ چاودێریكردنی بارودۆخی ئه‌منی سلێمانی و شاروشارۆچكه‌كانی هه‌رێمی كوردستان پێكهێنا.\nئاماژه‌یان به‌وه‌شداوه كه دوای كۆكردنه‌وه‌ی به‌ڵگه، بۆ ئاسایش رونبووه‌وه كه چه‌كدارانی داعش له ده‌ره‌وه‌ی سنوری هه‌رێم خۆیان رێكخستووه‌و پیلانیان داناوه بۆ ره‌وانه‌كردنی چه‌كدارانی ئینغیماسی و خۆكوژ، بۆ هه‌رێمی كوردستان و شاری كه‌ركوك و سنوری دیاله، بۆ تێكدانی ئارامی ئه‌و شارانه.\nبه‌پێی میدیاكانی یه‌كێتی، ئاسایشی سلێمانی، به‌رده‌وام بووه له به‌دواداچونه‌كانیان و زانیاری وردتریان ده‌ستكه‌وت له‌سه‌ر گه‌وره تیرۆرستێكی داعش به‌ناوی ( حاجی مه‌سعه‌ب) كه سه‌رپه‌رشتی ئه‌و چه‌كداره داعشه ئینغیماسیانه‌ی كردوه و ئاشكرا بووه كه ئه‌و چه‌كدارانه به‌نیازن تا دوا ده‌رفه‌تی ژیانیان شه‌ڕبكه‌ن و دواتر خۆیان بته‌قێننه‌وه‌و تۆڕێكی به‌رفراوانی تیرۆرستیشیان له‌شاری كه‌ركوك و دیاله دروستكردوه.\nله هه‌واڵه‌كه‌دا هاتووه له‌سه‌ره‌تای مانگی 9 دوو تیرۆرستی ئینغیماسی و خۆكوژ به ناوه‌كانی (م . ر و ع . ح) كه به‌ره‌و هه‌رێمی كوردستان هاتبوون چاودێریكران و له‌ئۆپراسیۆنێكدا ده‌ستگیركران.\nئاسایشی سلێمانی، به هاوكاری ئاسایشی شاره‌زوور و ده‌زگا ئه‌منیه‌كانی دیاله لێكۆڵینه‌وه‌كانیان چڕتركرده‌وه‌و زانیاری ده‌ستكه‌وت، له‌سه‌ر پیلانی هاتنی چه‌ند خۆكوژێكی تر بۆ سلێمانی و پاش گه‌یشتنی هه‌ردوو تیرۆرست (د. ێ ، ق . غ) بۆ سلێمانی، له‌كاتی وه‌رگرتنیان له لایه‌ن تیرۆرست (ی.ش) كه سه‌رپه‌رشتیاری گواستنه‌وه‌ی چه‌كداره ئینغیماسی و خۆكوژه‌كان بووه بۆ ولایه‌تی كه‌ركوك و دیاله، له‌گه‌ڵ هاوكارێك و به‌كرێگیراوێكیش كه له گه‌ڵیان بوو.\nئه‌م بابه‌ته 3368 جار خوێنراوه‌ته‌وه


بەرهەم ساڵح پەیامێكی ئێران بۆ سعودیە دەگوازێتەوە، ئێرانییەكان لەڕێگەی عێراقەوە دەیانەوێت پەیماننامەیەك لەگەڵ وڵاتانی كەنداو ئیمزا بكەن.\nسەعد عەبدولوەهاب جەواد قندیل باڵیۆزی عێراق لە تاران لە لێدوانێكدا بۆ ئاژانسی (خبرگزاری دانشجویان ایران) كە بە "ئیسنا" ناسراوە، ئاشكرایكرد، بڕیارە حكومەتی عێراق پەیامێكی حكومەتی تاران بگوازێتەوە بۆ بەرپرسانی سعودیە‌و ئیمارات‌و بەحرەین.\nباڵیۆزەكەی عێراق باسلەوەدەكات، بەرهەم ساڵح سەرۆك كۆماری عێراق لەسەردانەكەی ئەمدوایەیدا بۆ سعودیە لەوبارەیەوە ئامادەكاری كردووە‌و ناوەڕۆكی نامەكە تایبەتە بە ئیمزاكردنی پەیماننامەیەك لەنێوان وڵاتانی كەنداو كە دەستدرێژی نەكەنەسەر یەكتری.\nبەپێی قسەی باڵیۆزەكە، محەمەد جەواد زەریف وەزیری دەرەوەی ئێران لەسەردانەكەی ئەمدواییەی بۆ عێراق بیرۆكەی ئیمزاكردنی ئەو پەیماننامەیەی لەنێوان ئێران‌و وڵاتانی كەنداو خستوەتەڕوو، بەرپرسانی عێراقی پێشوازییان لە بیرۆكەكە كردووە‌و ئامادەیی خۆیان نیشانداوە ئەو پێشنیازە بگەیەننە وڵاتانی كەنداو، بەتایبەتیش سعودیە‌و ئیمارات كە پەیوەندییان لەگەڵ ئێراندا نییە.\nدوای گەڕانەوەی لە بەشدایكردن لە كۆبونەوەی لوتكەی وڵاتانی عەرەبی‌و ئیسلامی، ئەمڕۆ بەرهەم ساڵح سەرۆك كۆماری عێراق لە دوو كۆبونەوەی جیاوازدا لە بەغداد، لەگەڵ باڵیۆزی ئێران‌و ئەمریكا كۆبووەوە.\nحەشدی شەعبی فەرمانی عەبدولمەهدی پێشێل دەكات\nداهاتی مانگی ئابی نەوتی عێراق 6 ملیار دۆلار بووە\nسەدرییەكان كۆمپانیاكانی پەیوەندیكردن بە دزی و گەندەڵی تۆمەتبار دەكەن


گیان لەدەست دانی لاوێکی کورد لە ژێر ئەشکەنجەی هێزە ئەمنیەتیەکانی کۆماری ئیسلامی ئێران - كۆمه‌ڵه‌ی مافی مرۆڤی کوردستان\nkmmk: رۆژی دوو شەممە ۲ی رەزبەری ۱۳۹۷ی هەتاوی لاوێکی کوردی کرماشانی بەندکراو لە بەندیخانەی گەوهەردەشتی شاری کەرەج بە هۆی ئەشکەنجەی هێزە ئەمنیەتیەکانی کۆماری ئیسلامی ئێرانەوە لەو بەندیخانەیە گیانی لەدەست داوە.\nبە پێی راپۆرتەکە: ئەم لاوەی کورد ناوی ” وەحید عیلمایی” خەڵکی شاری کرماشان و دانیشتوی شاری کەرەجە کە چەند رۆژێک پێش گیان لەدەست دانی لە لایەن هێزی ئینتزامی کۆماری ئیسلامی ئێرانەوە دەست بەسەر دەکرێت و پاشان لە ژێر ئەشکەنجەی ئەو هێزەدا گیانی لە دەست دەدات.\nجێگای ئاماژەیەکە: هێزە ئەمنیەتی و چەکدارەکانی کۆماری ئیسلامی ئێران بە نەشیاوترین و دڕندانەترین شێواز هەڵسوکەوت لەگەڵ بەندکراوان دەکەن و لە ناوەندە کانی لێکۆڵینەوە و لێپرسینەوەی ئەم هێزانەدا دەست بەسەر کراوان زۆر نامرۆڤانە دەخرێنە ژێر ئەشکەنجە و ئازار، ئەم هێزانە بۆ وەرگرتنی دانپیانان تا مردن گیراوان و دەست بەسەر کراوان ئەشکەنجە دەدەن و بە هیچ شێوەیەک لە لایەن هیچ ناوەندێکی بەرپرسەوە لێپرسینەوەیان لێ ناکرێت و تەنانەت پارێزگاریشیان لێوە دەکرێت.\n← Previous ڕۆژنامە نوسی کورد ئیجلال قەوامی حوکمی زیندانی بە سەردا سەپێنەرا\nهەوڵی تیرۆری چالاکانی سیاسی کورد لە باشووری کوردستان لەلایەن کۆماری ئیسلامی ئێرانەوە بەردەوامە Next →\nبرینداربوونی کۆڵبەرێک لە لایەن هێزە چەکدارەکانی حکوومەتی ئێرانەوە\nوەزارەتی ئیتلاعاتی ئیران ئیزنی چارەسەری پزشکی بۆ لاوێن کەریمی نادەن


ئاڵۆزییەکانی لیبیا پێدەنێنە قۆناغێکی نوێوە – کوردی – RojNews.News\n22/06/2020 - 11:41:39 am\nسێشەممە, 28 أبر 2020 – 15:53 ڕۆژنیوز – ناوەندی هەواڵەکان\nئێوارەی دوێنێ خەلیفە حەفتەر، سەرۆکی سوپای نیشتیمانی لیبیا لە ڕۆژئاوای ئەو وڵاتە لە وتەیەکدا ڕایگەیاند، بڕیاری گەلی بۆ بەڕێوەبردنی وڵات بەدەستهێناوە و چیتر پابەندی ڕێککەوتنامەی سخێراتی مەغریب نابێت کە لە ساڵی ٢٠١٥ متمانەی بە حکومەتی ویفاقداوە.\nحەفتەر لە وتەکانیدا دووپاتی کردەوە کە هێرشەکانی بەردەوام دەبێت بۆ کۆنترۆڵکردنی تەرابلوس و ڕەخساندنی هەلێک بۆ دووبارە بنیاتنانەوەی دامەزراوەکانی دەوڵەت لە شارەکە.\nلە بەرامبەردا حکومەتی ویفاقی نیشتمانی بە سەرۆکایەتی فایز سەراج، ئیدانەی وتەکانی حەفتەری کرد و بە کودەتا وەسفیکرد.\nلە ئێستادا هەریەک لە ئیمارات و میسرو ڕوسیا، دژی دەستوەردانی سەربازیی و لەشکرکێشی دەوڵەتی تورک لەناو خاکی لیبیا وەستاونەتەوە و داوای کۆتاییهاتنی لەشکرکێشیەکە دەکەن کە دژی خەلیفە حەفتەر دەجەنگێت.\nبەپێی ڕاگەیەنراوێکی کرملنیش کە ئەمڕۆ بڵاوکراوەتەوە، ئاماژە بەوە کراوە کە مۆسکۆ لە پەیوەندی بەردوامدایە لەگەڵ لایەنە شەڕکەرەکانی لیبیا و دووپاتیشیکردووەتەوە کە بەرقەراربوونی ئاشتی لەناوچەکە، بەندە بە هەبوونی پەیوەندی سیاسی و دیبلۆماسی لەنێوان لایەنەکاندا.\nدیمیتری بیسکۆف، وتەبێژی کرملن، ڕایگەیاند، تا ئێستاش ڕوسیا لە پەیوەندیدایە لەگەڵ لایەنە شەڕکەرەکانی لیبیا و جەختی لەوەشکردەوە کە هیچ ڕێگایەکی دیکە نییە بۆ چارەسەری کێشەکانی لیبیا.\nهەر ئەمڕۆ ئاژانسی هەواڵی ڕوسی لە سەرچاوەیەکی ناو وەزارەتی دەرەوەی ڕوسیاوە بڵاویکردەوە کە مۆسکۆ لەو هەنگاوەی دوێنێ خەلیفە حەفتەر بێ ئاگایە و بڕیارێکی کتوپڕ بووە.\nماوەی ساڵێکە هێزەکانی حەفتەر بۆ کۆنترۆڵکردنی تەرابلوسی پایتەخت دەجەنگن کە لە ژێر کۆنترۆڵی حکومەتی ویفاقی نیشتیمانیدایە و پاڵپشتی نێودەوڵەتی هەیە.\nحەفتەر لە وتارەکەی دوێنێیدا بڕیاریدا چیتر پابەند نەبێت بەو ڕێککەوتنەوە کە حکومەتی ویفاقی نیشتیمانی بە فەرمی ناساندووە لە ساڵی ٢٠١٥ و دووپاتیکردەوە کە ئەو بڕیارە لە ئێستادا بووەتە ڕابردوو و هەروەها ئەو لە ئێستادا متمانەی زۆرینەی گەلی لیبیای هەیە.\nبەپێی ڕێککەوتنە سیاسیەکەی ساڵی ٢٠١٥ کە لە سخێراتی مەغریب واژۆ کرا، تیایدا متمانە بە دەسەڵاتی سیاسی بە ناوی ئەنجومەنی باڵای وڵات و پەرلەمانی هەڵبژێردراوی ٢٠١٤ و ئەنجومەنی سەرۆکایەتی حکومەتی ویفاقی نیشتیمانی وەک بەرزترین ئاستی دەسەڵات لە لیبیا درا.\nلەئێستادا لیبیا بەسەر دوو بەرەدا دابەشبووە، بەرەی ڕۆژهەڵات کە لەلایەن چەکدارانی سوپای نیشتیمانی لیبیاوە کۆنتڕۆڵکراوە کە ڕوسیا پاڵپشتیان دەکات، بەرەی ڕۆژئاواش کە حکومەتی ویفاق بەسەرۆکایەتی فایز سەراج، بەڕێوەی دەبات کە لەلایەن دەوڵەتی تورکەوە پشتیوانی دەکرێت.


تە نیا یەک ڕێگە ماوە\nهەینی, 31. 7. 2015\tبێهزاد خۆشحاڵی\nهەرجۆرە کەمتەرخەمی‌و گرنگی نەدان بە کوردستانی رۆژهەڵات، بەڕای من، هەموو دەسکەوتی کورد لە پارچە کانی تریش، بەرەو نەمان دە بات‌و درگاکان بۆ نەخشەی نوێی ناوچەکە دادەخات. بويه پشتگیری کردن لە خەباتی نوێی رۆژهەڵات گەرەنتی تەواوە بۆ پرۆسەی سەربەخۆیی کورد.\nبۆ پاراستنی ئەم سەروەرییە‌و چوونە پێشەوە بۆ رەوتی پێکهێنانی دەوڵەتێکی سەربەخۆی کورد، تەنیا یەک رێگە ماوە‌و ئەویش، پشتگیریکردنی تەواوە لە بزووتنەوەی رزگاریخوازی کورد لە رۆژهەڵات. . .\nئەگەری دووپاتبوونەوەی هەموو، یان بەشی هەرە زۆری رووداوە کانی رۆژئاوا، لە رۆژهەڵاتی کوردستان، دەبێ بەجددی وەربگیرێت. . .)\n- ئەگەر کێشەی کورد لە باکوور، دوای ساڵانیک گەشبینی بە پروژەی ئاشتی، دیسان بەرەو "هێڵی سیفر" دەڕوات،\n- ئەگەر لە روژئاوای کوردستان، پڕۆسەی رزگاریی پارچەیەکی دیکە لە نیشتمان، رووبەڕووی کاردانەوەی توندی ناوچەیی‌و نێودەوڵەتی دەبێتەوە،\n-ئەگەر سەرەڕای ئامادەبوونی زۆربەی مەرجەکان‌و هەبوونی پێداویستیی سەرەکی بۆ راگەیاندنی حکوومەتی کوردی، دیسانەوە دەرفەتەکان، بەرەو هەڕەشە ی توند رادەکێشرێن،\n-ئە گە ر هەموو هەوڵەکانی ناوچەیی، بەرەو ئاراستەی تێکگیرانی پ.ک.ک‌و پ.دک دەکێشرێن، تەنیا یەک هۆکاری سەرەکی، دەتوانێت هەموو وەڵامەکان لە خۆیدا بدۆزێتەوە:\nرۆژهەڵاتی کوردستان، هێشتا نەگەیشتووەتە ئاستانەی سەرهەڵدانێکی نويي هەمەلایەنە (چ شۆڕشێکی جەماوەریی‌و چ سەرهەڵدانێکی چەکدارانە لە پێناوی مافی چارەی خۆنووسین).\nئەم مودیلە کە دوو ساڵ پێش ئێستا، ئامادەم کردبوو‌و ئێستا دەرفەتم بۆ رەخساوە کەدەربارەی زیاتر بدوێم بەڕوونی‌و ئاشکرا، ئەو راستییە دەردەخەن کە سەرەڕای ئامادەبوونی زۆربەی هەرەزوری بەستێنەکان بۆ بەدیهاتنی نەخشەی نوێی ئەم بەشە لە رۆژهەڵاتی ناوەڕاست‌و فورماسیۆنی وڵاتێکی نوێ بەناوی "کوردستان"، چ فاکتەرێکی بنەڕەتی، لەبەرچاو نە گیراوە یان کەمتر گرنگی پێ دراوە‌و ئەویش "رۆژهەڵاتی نیشتمان"ە.\nئە م مودێلە لە "جووڵاننەوەی پاندولی" وەرگیراوە. لە زانستی فیزیا هەرکات پاندولێک، بخریتە جووڵە، پاندول لە راستایەکی دیاریکراودا، هاتوچۆ دە کات کە دیارە دووهێزی سەرەکی بۆ ئەم جووڵانەوە بریتین لە:\nدووەم: "قوە جاذبە"\n- لە سەرەتا‌و کۆتایی جووڵانەوە کە، خێرایی دەگاتە سیفر\n-لە ناوەندی جووڵانەوە کە، خێرایی ماکزیمۆمە، کاتیک خێرایی دەگاتە سیفر (لە سەرەتا‌و کۆتایی)، نرخی گۆڕانی خێرایی لە کات(شتاب) دەگاتە ماکزیمۆم.کاتێک خێرایی دەگاتە زیاترین پلە‌و ماکزیمۆم دە بیت (لە ناوە ند)، شتاب دە گاتە سیفر.\nدیارە ئەم شرۆڤەکردنە بەشێوازێکی زۆر سەرەتایی، باسەکان، شەرح دە کات‌و تایبەتمەندییەکانی تریش-راستەوخو‌و ناڕاستەوخۆ- کاریگەری ئەوتۆیان دەبێت بەڵام پێویست ناکات بەوردی باسیان بکرێت.\nکوردستان، ئورگانیزەیەکی تەواوە کەهەموو رووداوە کانی (سەرەڕای پارچە پارچەبوونی) پەیوەندیان بەیەکەوە هەیە. لە روژئاوا‌و رۆژهەڵاتی کوردستان، زۆرینە ی تایبەتمەندییەکانیان لە یەکدەچن. باشوور‌و باکووری کوردستانیش هەرواتر.\nئەو بڕوا‌و ژیۆپۆلیتیکە کۆنە کە رۆژئاوا‌و باکوور‌و هەروەها رۆژهەڵات‌و باشوور، لە تەنیشت یەکتر هەڵدەسەنگێنێت، ئێستا چیدیکە ناتوانێ وەڵامدەر بێت.\nئە‌و رووداوانە ی کە لە باکوور دەبینرێت، راستەوخۆ کاریگەرییان لەسەر باشوور دەبێت‌و ناڕاستەوخۆ کاریگەریی لەسەر روژئاوا‌و روژهەڵات دادەنێن. هەر کرانەوە یان داخرانێک لە باکوور رووبدات، راستەوخۆ لەسەر باشوور وناڕاستەوخۆ رۆژهەڵات‌و روژئاواش دەگرێتەوە. رووداوی روژئاوا، بەشێوازێکی هاوسان، لەرۆژهەڵات دووپات دەبێتەوەهەروەها ئەوەی کە لە روژهەڵات رووی داوە کاریگەری راستەوخۆی لەسەر روژئاوا دەبێت.\nزۆربە ی رووداوە کانی چە ند ساڵی رابردوو لەهەریەک لە پارچە کانی کوردستان، دە توانن سەلمێنەری ئەم راستییە بن کە "باکوور‌و باشوور"و "رۆژئاوا‌و رۆژهەڵات"، بو ئەزموونەکان‌و بەسەرهاتەکانی سیاسی‌و سە ربازیی، چە ندە خاڵی هاوبەشیان هەیە. بۆیە بەپێی مۆدیلی پاندولی:\nلە کاتێکدا کە سێ پارچەی کوردستان، بۆ دەستەبەرکردنی مافی نەتەوەیی لە ململانێی تەواودان ، بێدەنگ کرانی روژهەڵاتی کوردستان لەلایەن دەسەڵات‌و هەروەها گرنگی نەدانی ئەوتۆی هێزی پارچەکانی دیکە بەم بەشە لە نیشتمان (بەتایبەت هەرێمی کوردستان) بە جۆرێک، ریگە نەدانە بەکارکردی ئەم مۆدیلە‌و هەموو خەسارەکانیشی، دیسانەوە بەشێوازی جۆربە جۆر، پارچەکانی دیکە دە خاتە ژێر کاریگەری خۆی.\nبەپێی مۆدیلی پاندولی، ئەگەر دەرفەتی جووڵانەوەی تەواو نەبێت، ئەو حەرەکەتە یان توانای یاریکردنی خۆی وەک حەرەکەتی پاندولی لە دەست دەدات‌و یان پێش ئەوەی بتوانێت هەموو وزەی خۆی سەرف بکات، دەوەستێت.\nلەهەر یەک لەو دووحاڵەتە، یان وزەکە بەسەرخۆیدا دەڕووخێنێت‌و یان بەهۆکاری ئەوەی کە لە حاڵە تی پاندولی دێتەدەر، رواڵەتێکی تێکدەرانە بەخۆی دەگرێت. هەمووهێزەکانی کورد بەتایبەت هێزی هەرێمی کوردستان، ئێستا دەبێ بە بیرکردنەوە لە بابەتێکی زور گرنگ، بەم قەناعەتە بگەین گەر بێتو ئیهتمامێکی ئەوتۆ بە بزاڤی روژهەڵات نەدریت، لەوانەیەهەموو دەسکەوتەکانی کورد، لەدەست بچێت.\nبۆ پاراستنی ئەم سەروەرییە‌و چوونە پێشەوە بۆ رەوتی پێکهێنانی دەوڵەتێکی سەربەخۆی کورد، تەنیا یەک رێگە ماوە‌و ئەویش، پشتگیریکردنی تەواوە لە بزووتنەوەی رزگاریخوازی کورد لە رۆژهەڵات.\nدەوڵەتی سەربەخۆی کورد بەبێ رۆژهەڵات، زۆر ئەستەمە.\nتێبینی: دوو ساڵ لەمەوپێش، ئەم بابەتەم ئامادە کردبەڵام بەداخەوە، هەموو نووسینەکان‌و سیستەمەکەمیان بەتاڵان برد وئیتر نەمتوانی لە کاتی خۆیدا پێشکەشی بکەم. ئەم نووسراوەش پوختەی ئەو پرۆژەیە. هیوادارم بتوانم سەرلە نوێ هەموو داتاکان، وەک خۆی بنووسمەوە.


راگه‌یاندنی یه‌كێتی دژی ریفراندۆم كارده‌كات\nكه‌مپه‌ینێكی هه‌ڵبژاردنی لایه‌نگرانی یه‌كێتی له ده‌ڤه‌ری سۆران / ئه‌رشیف\nبه‌ره‌و سه‌ربه‌خۆیی كوردستانی نوێ\nراگه‌یاندنی فه‌رمی یه‌كێتی نیشتیمانی كوردستان، له‌سه‌ر ریفراندۆمی سه‌ربه‌خۆیی كوردستان، جیاواز له‌و په‌یامه بڵاوده‌كا‌ته‌وه كه سه‌ركردایه‌تی باڵای حزبه‌كه‌ی بڕیاریان له‌سه‌ر داوه.\nرۆژی 7/6/2017 شاندێكی یه‌كێتی نیشتیمانی كوردستان به سه‌رۆكایه‌تی كۆسره‌ت ره‌سوڵ عه‌لی جێگری یه‌كه‌می سكرتێری گشتی یه‌كێتی و مه‌لا به‌ختیار لێپرسراوی ده‌سته‌ی كارگێڕی مه‌كته‌بی سیاسی یه‌كێتی نیشتیمانی كوردستان، ئاماده‌ی كۆبوونه‌وه‌كه‌ی سه‌رۆكی هه‌رێمی كوردستان و لایه‌نه سیاسییه‌كان بوون، ئه‌و كۆبوونه‌وه‌یه‌ی بڕیاریدا رۆژی 25/9/2017 له هه‌رێمی كوردستان و ناوچه كوردستانییه‌كانی ده‌ره‌وه‌ی هه‌رێم، ریفراندۆم بۆ سه‌ربه‌خۆیی كوردستان بكرێت و هه‌موو لایه‌نه‌كان پێكه‌وه كار بۆ سه‌رخستنی بكه‌ن.\nبه‌ڵام راگه‌یاندنی فه‌رمی یه‌كێتی، له ماوه‌ی 10 رۆژی رابردوودا، زیاتر دژی پرۆسه‌كه جوڵاوه‌ته‌وه، له ریگه‌ی رۆژنامه‌ی كوردستانی نوێی زمانحاڵی یه‌كێتییه‌وه، زیاتر وتاری ره‌خنه‌یی و تا راده‌یه‌كیش ته‌نز و ده‌سته‌واژه‌ی گاڵته‌جاڕی و بابه‌ت له‌سه‌ر ئه‌و پرۆسه‌یه بڵاوده‌كاته‌وه.\nبه گوێره‌ی لێكدانه‌وه‌ی چاودێرانی بارودۆخی هه‌رێمی كوردستان، هۆكاری ئه‌و دژایه‌تییه‌ی راگه‌یاندنی یه‌كێتی، بۆ به‌شداریی جۆری شاندی یه‌كێتی له كۆبوونه‌وه‌ی بارزانی و لایه‌نه سیاسییه‌كان ده‌گه‌ڕێته‌وه.\nئه‌و رۆژه هێرۆ ئیبراهیم ئه‌حمه‌د ئه‌ندامی مه‌كته‌بی سیاسی و سه‌رپه‌رشتیاری باڵی ده‌ستڕۆیشتوو، له كۆبوونه‌وه‌كه‌دا به‌شدار نه‌بووه، میدیاكانی یه‌كێتی نیشتیمانی كوردستانیش زیاتر له لایه‌ن باڵی هێرۆ ئیبراهیم ئه‌حمه‌د ئاراسته ده‌كرێن، هه‌ر بۆیه چاودێران ئه‌و زه‌مینه خۆشكردنه‌ی میدیاكان بۆ بابه‌تی دژ به ریفراندۆم و سه‌ربه‌خۆیی بۆ ئاراسته‌یه‌كی ناو یه‌كێتی ده‌گێڕنه‌وه.\nفه‌رید ئه‌سه‌سه‌رد. ئه‌ندامی سه‌ركردایه‌تی یه‌كێتی نیشتیمانی كوردستان\nله ژماره‌ی رۆژی 12/6/2017 دا فه‌رید ئه‌سه‌سه‌رد، ئه‌ندامی سه‌ركردایه‌تی و نزیك له باڵی ده‌ستڕۆیشتووی یه‌كێتی، چه‌ندین گومان و پرسیاری له باره‌ی ریفراندۆمه‌كه‌وه وروژاندوه و نووسیوویه‌تی " پرۆسەی ریفراندۆم هەر لە بناغەوە بە كەموكوڕییەوە دەستی پێ كردووە، تێكەڵ بە بەرژەوەندییە كەسی‌و بنەماڵەیی‌و حزبییەكان بووە، باش كاری بۆ نەكراوە‌و بەرنامەی هەمەلایەنەی بۆ دانەنراوە ئەمەش لەگەڵ خۆیدا ئەم پرسیارە دەوروژێنێ: ئایا كوردستان بەرەو ریفراندۆمێكی بێهوودە ناچێ؟ ئەم پرسیارەش پرسیارێكی تر دەوروژێنێ، ئەویش ئەوەیە كە ئایا ئێمە ریفراندۆمەكەمان ریفراندۆمێكی سەركەوتوو دەبێ یان ریفراندۆمێكی بێهوودە؟.\nته‌نانه‌ت یه‌كێك له‌و نووسه‌رانه كه وتار و بابه‌تی ته‌نزئامێز بۆ رۆژنامه‌كه ده‌نووسێت (شێركۆ عه‌بدوڵڵا) له وتارێكدا به ناوی "راپرسی و فه‌توا"، ناڕاسته‌وخۆ ئاماژه‌ی به‌و جیاوازییه كردووه له بۆچوونی یه‌كێتییه‌كاندا و پرسیار ده‌كات " ئینسان ئەو رۆژە(رۆژی ریفراندۆم) چ نەوعە جل و بەرگێك لەبەر بكات خێری زیاترە؟\nوەڵام: هەموو نەوعێك باشە بەتایبەت زەردو سەوزی كاڵ و شینی عاسمانی، بەڵام كراسی مۆر رەئییەكەت باتڵ ئەكات".\nسه‌وزه كاڵه‌كه‌ی شێركۆ عه‌بدوڵڵا ئاماژه‌یه بۆ ئه‌و باڵه‌ی یه‌كێتی كه له‌گه‌ڵ ریفراندۆمه‌كه‌دا كۆكن و به‌شداریی كۆبوونه‌وه‌كه‌ی بارزانی بوون، بۆیه دوور نییه (سه‌وزه تۆخه‌كه) وه‌ك پێویست له‌گه‌ڵ ریفراندۆمه‌كه‌دا نه‌بن، یان له‌گه‌ڵیشی بن، ته‌نها له ئاستی سه‌ره‌وه‌دا دژایه‌تی بۆ ده‌رنه‌بڕن تا كێشه‌كانی نێوان باڵه‌كان قوڵتر نه‌بێته‌وه، به‌ڵام له ئاستی جه‌ماوه‌ری حزبه‌كه‌دا به‌ڵێی زۆر بۆ ریفراندۆمه‌كه كۆنه‌بێته‌وه.\nهێرۆ ئیبراهیم ئه‌حمه‌د ئه‌ندامی مه‌كته‌بی سیاسی یه‌كێتی و سه‌رپه‌رشتیاری باڵی ده‌ستڕۆیشتوو و شاناز ئیبراهیم ئه‌حمه‌دی خوشكی\nباڵی ده‌ستڕۆیشتوو، جگه له‌وه‌ی ئیمپراتۆرییه‌تی میدیایی حزبه‌كه‌یان له ژێر ده‌ستدایه و ئاراسته‌ی ده‌كه‌ن، دارایی و هێزی ئه‌منی یه‌كێتیشیان له به‌رده‌ستدایه، دارایی و هێزی ئه‌منیش واتا توانای جوڵاندنی بنكه جه‌ماوه‌رییه‌كانی یه‌كێتی، ئه‌و بنكه جه‌ماوه‌رییه‌ی زۆر جار له‌گه‌ڵ جه‌ماوه‌ری گۆڕان له یه‌كتر دوورنین و له زۆربه‌ی پرسه‌كاندا ئه‌گه‌ر سه‌ركردایه‌تییه‌كانیشیان ناكۆك بووبن، ئه‌وان هاوڕا بوون.\nله وتارێكی دیكه‌دا به ناوی " ریفراندۆم له نێوان خه‌ڵك و ده‌سه‌ڵاتدا" هه‌مان ئه‌و پاساو و كێشانه ده‌بینرێت كه دژی ریفراندۆم ده‌وروژێنرێن، بۆیه نووسه‌ری ئه‌و بابه‌ته له به‌شێكی نووسینه‌كه‌یداكه له ژماره 7296 رۆژی 18/6/2017 دا بڵاوكراوه‌ته‌وه ده‌ڵێت " هێشتا هه‌موو حیزب و لایه‌نه‌کان کۆک نین له سه‌ر ئه‌نجامدانی ڕیفراندۆم، هێشتا په‌رله‌مان داخراوه‌و کارا نیه! مووچه‌ی مانگانه‌ی خه‌ڵک له دۆخی پێشووتری خراپتر بووه، حاڵ و گوزه رانی خه‌ڵک ساڵ دوای ساڵ خراپتر ئه‌بێت، لێره و له‌وێ ڕێگری له‌ئازادی ئه‌کرێت و به‌رته‌سک ئه‌کرێته‌وه، هێزی پێشمه‌رگه یه‌ک نه‌خراوه‌ته‌وه! بڕیاره‌کانی ئه‌مدیوی دێگه‌له بۆ ئه‌و دیو ناخوات و به پێچه‌وانه‌شه‌وه! بودجه‌ی ته‌واومان نیه‌بۆ هه‌ڵبژاردن به‌ڵام بودجه بۆ ڕێفراندۆم هه‌یه!؟\nله کاتێکدا ئێمه بانگه‌شه‌ی سه‌ربه‌خۆیی لێ ئه‌ده‌ین و باس له ده‌وڵه ت ئه‌که‌ین له‌م کاته‌دا پێشمه‌رگه‌له بری دنیا ده‌جه‌نگێت نه‌توانراوه‌بۆچوونی سیاسیه‌کانی دنیا بگۆڕن و هه‌وڵی ئه‌وه‌بده‌ن پشتگیری و پاڵپشتی نێوده‌وڵه تی به‌ده‌ست بهێنن، ئه‌ی ئه‌بێت که‌ی بتوانن!؟ هاوپه یمانه‌کانمان پێش ئه‌وانی تر دژایه‌تی خۆیان ڕاگه‌یاند!".\nكۆبوونه‌وه‌ی سه‌رۆكی هه‌رێمی كوردستان و پارت و لایه‌نه سیاسییه‌كانی ناو په‌رله‌مان و حكومه‌تی هه‌رێمی كوردستان 7/6/2017 كه كۆسره‌ت ره‌سوڵ و مه‌لا به‌ختیار به‌شدارییان كردبوو\nرۆژنامه فه‌رمییه‌كه‌ی یه‌كێتی وتار و بابه‌تی دیكه‌شی بۆ ره‌خنه‌كردنی ده‌وڵه‌تخوازیی و سه‌ربه‌خۆیی نووسیووه، له كاتێكدا بۆچوونه پێچه‌وانه‌كان كه له‌گه‌ڵ سیاسه‌تی سه‌ركردایه‌تی یه‌كێتی یه‌كده‌گرنه‌وه، له لاپه‌ڕه‌كانیدا نابینرێن.\nپێشتر كه پارتی و یه‌كێتی به تایبه‌تی رێككه‌وتنیان له‌سه‌ر پرسێك یان به‌شداری له هه‌ڵبژاردنه‌كاندا ده‌كرد، له ئاستی جه‌ماوه‌ریش تا راده‌یه‌ك كه‌سانێك پابه‌ند نه‌بوونایه، میدیاكانیان پێوه‌ی پابه‌ند ده‌بوون، به تایبه‌تی له هه‌ڵبژاردنی پێشووی په‌رله‌مانی كوردستان و سه‌رۆكی هه‌رێمی كوردستان له 25/7/2009، جگه له‌وه‌ی وه‌ك لیستی هه‌ڵبژاردن پێكه‌وه كاریان ده‌كرد له‌سه‌ر هه‌موو ئاسته‌كاندا، میدیاكانی ئه‌و دوو حزبه وه‌ك یه‌ك تیم بانگه‌شه‌یان ده‌كرد.\nكۆبوونه‌وه‌ی مه‌كته‌بی سیاسی یه‌كێتی / ئه‌رشیف\nله‌وه‌ش گرنگتر، خودی جه‌لال تاڵه‌بانی سكرتێری گشتی یه‌كێتی نیشتیمانیی كوردستان، له كه‌مپه‌ینه‌كانی هه‌ڵبژاردندا بانگه‌شه‌ی بۆ بارزانی ده‌كرد، چونكه كاندیدی هه‌ر دوو پارته‌كه بوو و به گوێره‌ی رێككه‌وتنی نێوانیان كه سه‌رۆككۆماریش درابووه یه‌كێتی، كاریان بۆ سه‌رخستنی كه‌مپینه‌كانی یه‌كتر ده‌كرد. به‌ڵام ماوه‌یه‌كی زۆره تاڵه‌بانی له مه‌یدانی سیاسی و ناوه‌ندی بڕیاردانی حزبه‌كه‌ی دووره، دوورنییه كاتێك جێگره‌كه‌ی بڕیارێك ده‌دات، باڵه‌كه‌ی دیكه پێوه‌ی پابه‌ند نه‌بیت.\nجه‌لال تاڵه‌باهنی سكرتێری گشتی یه:ێتی نیشتیمانی كوردستان، دوای نه‌خۆشكه‌وتنی\nئیستا به‌ره‌ی دژی ریفراندۆمیش له كوردستان په‌یدابوون، ده‌ڵێن كاتی ئه‌نجامدانی ریفراندۆم نییه و به‌و دۆخه سیاسی و كارگێرییه‌وه نابێت بیر له جیابوونه‌وه بكرێته‌وه، بۆیه هاوئاوازیی میدیاكانی یه‌كێتی له‌گه‌ڵ بۆچوونی دژبه‌رانی ریفراندۆمه‌كه، بووه‌ته جێگه‌ی پرسیار بۆ خه‌ڵك و چاودیرانی ره‌وشه‌كه. چونكه ریفراندۆم له هه‌ڵبژاردنێك یان خولێكی په‌رله‌مان جیاوازه‌و بۆ سه‌ربه‌خۆیی كوردستانه كه زۆرینه‌ی لایه‌نه‌كان ده‌ڵێن،" له رابردوودا هه‌موو خه‌باتمان بۆ ئه‌و رۆژه بووه".


کوردیپێدیا - کەمال ڕەحیم کەریم (کەمالە خڕە)\n👫 کەمال ڕەحیم کەریم (کەمالە خڕە) | پۆل: کەسایەتییەکان | زمانی بابەت: 🏳 کوردیی ناوەڕاست\nکەمال ڕەحیم کەریم (کەمالە خڕە)\nیەکێک بوو لەپێشمەرگە قارەمان و سەرەتاییەکانی کەرتی 3ی هەمەوەند تیپی 57ی سەگرمەتیپی 57ی سەگرمە. لە ڕۆژی 31-08-1996 لەناو شاری هەولێرهەولێر بەسەختی بریندار دەبێت و هەر هەمان ڕۆژ لە نەخۆشخانەی هەولێر شەهید دەبێت.\n#تیپی 57ی سەگرمە | #هەولێر |\n1. 👁 وێنەی پۆلێک پێشمەرگەی کەرتی 3ی هەمەوەند، ساڵی 1982\n📅 رۆژی کۆچی دوایی: 31-08-1996\n➕ ئەم بابەتە لەلایەن: (سەریاس ئەحمەد)ەوە لە: Sep 19 2016 7:26PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 31 2017 8:25PM باشترکراوە\n📷 فایلی وێنە 1.0.1 41 KB Sep 19 2016 7:26PM سەریاس ئەحمەد


“نێت فلیکس” مافی بڵاوکردنەوەی جیهانی “وەرزی کەرکەدەن” لە دەرهێنانی “بەهمەن قوبادی” کڕیی – CHRA.TV\nسەرەتا / چاند و هونەر / سینەما و تیڤی / “نێت فلیکس” مافی بڵاوکردنەوەی جیهانی “وەرزی کەرکەدەن” لە دەرهێنانی “بەهمەن قوبادی” کڕیی\nمەنسوور جیهانی ـ ماڵپەڕیی سینەمایی “نێت فلیکس” بۆ یەکەمین جار، فیلمی سینەماکارێکی کوردیی بە پێی گرێبەستێک مافی بڵاوکردنەوەی جیهانی فیلمی سینەمایی “وەرزی کەرکەدەن” لە درەهێنانی “بەهمەن قوبادی” کڕیی.\nئەوە بۆ یەکەمین جارە کە “نێت فلیکس” ماڵپەڕیی ناوداریی ئەمەریکی بەرهەمی سینەماکارێکی کورد بکڕێت و لە ئاستی دنیادا بڵاویی بکاتەوە، کە ئەوەش لە ڕێگای بەرهەمێکی سینەماکاری ناوداری کورد “بەهمەن قوبادی”یە و کڕینی فیلمی سینەمایی “وەرزی کەرکەدەن” لەو ئاستەدا شانازییەکە بۆ نەتەوەی کورد و سینەمای کوردستان.\nفیلمی سینەمایی “وەرزی کەرکەدەن” Rhino Season لە درەهێنانی “بەهمەن قوبادی” و بە ڕۆڵ بینینی “بێهرووز وسووقی” Behrouz Vossoughi ئەفسانەی سینەمای ئێران، “مۆنیکا بلووچی” Monica Bellucci ئەستێرەی ناوداری سینەمای جیهان، چەندین ئەکتەری بەناوبانگی سینەمای تورکیا، لەوانە: “یەڵماز ئەردوگان” Yılmaz Erdoğan، “بئلجیم بێلگین” Belçim Bilgin، “بێن سات” Beren Saat، “ئاڕش لەباف” Arash Labaf گۆرانیبێژی ناوداری ئێرانی و بە بەڕێوەبەریی وینەگرتنی “توورەج ئەسڵانی” وێنەگریی ئەزموونخوازیی سینەمای ئێران و کوردستان؛ دوای نمایش لەسەر پەردەی سینەماکانی جیهان و بەشداریی لە فیستیڤاڵە جۆراوجۆرەکانی فیلم لە ئاستی دنیادا و بەدەستهێنانی چەندین خەڵاتی گرینگی نێودەوڵەتی، بەم دوایانە بە پێی گرێبەستێک لە لایەن ماڵپەڕیی سینەمایی “نێت فلیکس” Netflix مافی بڵاوکردنەوەی جیهانی کڕدرا و هۆگرانی هونەریی سینەما لە سەرتاسەری جیهان، دەتوانن لە ڕێگای ماڵپەڕیی ئەنتەڕنێتی زەبەلاحی مەزنی دنیای سینەما ئەم بەرهەمە ببیین.\n“وەرزی کەرکەدەن” پێنجەمین بەرهەمی “بەهمەن قوبادی” کە لە لایەن کۆمپانیای نێودەوڵەتی “وایلد بانچ” Wild Bunch لە ئاستی جیهاندا بڵاوکراوەتەوە، تا ئێستا لە فیستیڤاڵی گرینگی جۆراوجۆری نێودەوڵەتی نمایشکراوە، لەوانە: بەشی سەرەکی شەستەمین خولی فیستیڤاڵی نێودەوڵەتی فیلمی “سان سباستییەن” لە وڵاتی ئیسپانیا، بەشی تایبەتی سی و حەوتەمین خولی فیستیڤاڵی نێودەوڵەتی فیلمی “تۆرێنتۆ” لە وڵاتی کەنەدا، چل و دووهەمین خولی فیستیڤاڵی نێودەوڵەتی فیلمی “ڕۆتێردام” لە وڵاتی هۆڵەندا، چل و هەشتەمین خولی فیستیڤاڵی نێودەوڵەتی فیلمی “کارلۆڤی ڤاری” لە وڵاتی کۆماری چیک، سی و شەشەمین خولی فیستیڤاڵی نێودەوڵەتی فیلمی “یۆتۆبۆری” لە وڵاتی سوید، فیستیڤاڵی نێودەوڵەتی فیلمی “ئسپۆلێتۆ” Spoleto لە وڵاتی ئیستالیا، دەیەمین خولی فیستیڤاڵی نێودەوڵەتی فیلمی “دۆبلین” لە وڵاتی ئیرلەندا، یازدەیەمین خولی فیستیڤاڵی نێودەوڵەتی فیلمی “برۆکسێل” لە وڵاتی بەڵجیکا، پەنجاوسێیەمین خولی فیستیڤاڵی نێودەوڵەتی فیلمی “تسالۆنیکی” لە وڵاتی یۆنان، هەژدەیومین خولی فیستیڤاڵی نێودەوڵەتی فیلمی “بووسان” لە وڵاتی کۆریای باشوور، سێزدەیەمین خولی فیستیڤاڵی نێودەوڵەتی فیلمی “فیلمەکس” لە وڵاتی ژاپۆن، دوازدەیەمین خولی فیستیڤاڵی نێودەوڵەتی فیلمی “مەغریب”، نۆیەمین خولی فیستیڤاڵی نێودەوڵەتی فیلمی “کۆسمۆڕاما” لە وڵاتی نۆڕوێژ، هەشتەمین خولی فیستیڤاڵی فیلمی کوردی “لەندەن” لە وڵاتی بەریتانیا، نۆزدەیەمین خولی فیستیڤاڵی فیلمە ئێرانییەکانی “بۆستۆن” لە وڵاتی ئەمەریکا و … .\nفیلمی سینەمایی “وەرزی کەرکەدەن” بە بەشداریی لەم ڕووداوە سینەماییانە، چەندین خەڵاتی گرینگی بۆخۆی مسۆگر کردووە، لەوانە: خەڵاتی باشترین وێنەگرتن لە بەشی سەرەکی شەستەمین خولی فیستیڤاڵی نێودەوڵەتی فیلمی “سان سباستییەن” لە وڵاتی ئیسپانیا بۆ “توورەج ئەسڵانی” بەڕێوەبەریی وێنەگرتنی ئەم بەرهەمە سینەماییە، خەڵاتی باشترین وێنەگرتن لە شەشەمین ڕێوڕەسمی خەڵاتەکانی ئیسکرین “ئاسیا پەسیفیک” APSA لە وڵاتی ئوستوڕاڵیا بۆ “توورەج ئەسڵانی”، خەڵاتی “بۆقی نوقرەیی” باشترین وێنەگرتن لە شەشەمین خولی فیستیڤاڵی پسپۆڕانەی وێنەگرانی سینەما لە فیستیڤاڵی نێودەوڵەتی فیلمی “پلووس کامێڕائیمەیج” PLUS CAMERIMAGE لە وڵاتی پۆڵەندا بۆ “توورەج ئەسڵانی” و هەروەها خەڵاتەکانی باشترین وێنەگرتن، باشترین بەرهەمی هونەریی و باشترین دیمەنە تایبەتەکان لە حەوتەمین خەڵاتەکانی ساڵانەی “سینەمایی ئاسیا” لە وڵاتی هۆنگ کۆنگ.\nبۆ بینینی فیلمی سینەمایی “وەرزی کەرکەدەن” سەردانی لینکی خوارەوە بکەن:


محەمەد تۆفیق رەحیم سوورە لەسەر خۆ کاندیدکردنی بۆ پۆستی جێگری سەرۆکی هەرێم\nمحەمەد تۆفیق رەحیم هەڵسوڕاوی دیاری گۆڕان، سوورە لەسەر خۆ کاندیدکردنی بۆ پۆستی جێگری سەرۆکی هەرێم" نێچیرڤان بارزانی ".\nلە لێدوانێکی تایبەت بۆ ماڵپەڕی " سپی "، محەمەد تۆفیق رەحیم هەموو ئەو دەنگۆیانەی رەتکردەوە کە باس لەوە دەکات کە خۆی کشاندبێتەوە لە کاندیدکردنی بۆ پۆستی جێگری سەرۆکی هەرێم و رایگەیاند" سوورە لەسەر خۆ کاندیدکردنی ".\nبەپێی زانیاریەکانی سپی هەرچەندە دوێنێ یەک شەممە محەمەد تۆفیق رەحیم سەردانی مەکۆی گشتی بزووتنەوەی گۆڕانی لە گردی زەرگەتەی سلێمانی نەکردووە، بەلآم وەک بە سپی راگەیاند" سوورە لەسەر خۆ کاندیدکردنی بۆ پۆستی جێگری سەرۆکی هەرێم وەک نوێنەر گۆڕان ".\nمحەمەد تۆفیق رەحیم دوای ئەوەی لە کۆبوونەوەی شەممەی ٢٧ ی تەموز دەمەقاڵێکی توندی لەگەڵ عومەری سەید عەلی دا دەبێت، هەر لەو کۆبوونەوەیەدا رایدەگەیەنێت کە ئەو دەستی لە خانەی راپەڕاندن دەکێشێتەوە، بۆ ئەوەی خۆی کاندیدبکات بۆ کێبەركێ لەگەڵ مستەفای سەید قادر، کە کاندیدێکی تری بزووتنەوەی گۆڕانە بۆ ئەو پۆستە.\nرۆژی ٢٧ ی تەموز لە کۆبوونەوەی جڤات نیشتمانی گۆڕان، لە کۆی ٤٠ ئەندام، ٣٦ ئەندامیان عومەری سەید عەلی رادەسپێرن وەک وەزیرەکان، کاندیدەکانی تری گۆڕان لە پۆستی جێگری سەرۆکی هەرێم و یاریدەدەری سەرۆکی حکومەت بۆ کاری چاکسازی و وەکیل وەزیر و بەڕێوەبەری گشتی و راوێژکارەکان دەستنیشان بکات، ئەویش لەیەکەم لێدوانی لە کۆبوونەوەکەدا دەڵێت" نابێت ئەندامی خانەی راپەڕاندن بۆ هیچ پۆستێک خۆی کاندید بکات، بەمەش کێشە دەکەوێت نێوان رێکخەری گشتی و محەمەد تۆفیقەوەو هەر لەوێدا ناوبراو دەستبەرداری خانەی راپەڕان دەبێت و سووربوونی خۆی لەسەر کاندیدکردنی بۆ پۆستی جێگری سەرۆکی هەرێم دووپات دەکاتەوە.\nلە دوای کۆبوونەوەی شەممەی رابردوو و ئەو رووداوانی لە کۆبوونەوەکەدا روویان داوە، کێشەکانی نێو ئەو بزووتنەوەیە قوڵتر بۆتەوە.


ماڵپەری فیردەوس | ئەگەر کەسێک نوێژی کردن بێ دەست نوێژ چی بکات ؟\nسەردێری پرسیار:ئەگەر کەسێک نوێژی کردن بێ دەست نوێژ چی بکات ؟\nبەرواری دانان :2018-09-30 کۆدی پرسیار:108\nپرسیار // کەسێک بێ دەست نوێژە نوێژی عیشا و تەراویحی کرد لە کاتی ویتر بەبیری ھاتەوە دەست نوێژی نییە ئایا نوێژ دەکاتەوە ؟\nوەلام // زانایان دەلێن ھەر کەسێک لەبیر بکات نوێژ بێ دەست نوێژ بکات دەبێت نوێژ بکاتەوە ئەو کاتەی بەبیری دێتەوە ، بەبیر ھاتنەوەش ئەم سێ حالەتانەن :\nحالەتی یەکەم / پێش ئەوەی دەست بە نوێژ بکات بە بیری ھاتەوە کە دەست نوێژی نییە ، لەم حالەتە نابێت دەست بە نوێژ بکات دەبێت دەست نوێژ ھەلبگریت بۆ نوێژ .\nحالەتی دووم / دەستی بە نوێژ کردووە لەناو نوێژ بەبیری ھاتەوە بێ دەست نوێژە ، لەم حالەتە دەبێت واز لە نوێژ دەھێنێت و دەست نوێژ ھەڵدەگرێت .\nحالەتی سێیەم / لەدوای نوێژ بەبیری ھاتەوە دەست نوێژی نەبووە ، لەم حالەتە دەست نوێژ ھەلدەگرێت و نوێژ دەکاتەوە .\nابن عثيمين ڕەحمەتی خوای لێ بێت دەفەرمووێت : (( ھەر کەسێک نوێژ بکات بێ دەست نوێژ لە بیری کرد بێت ، ئەوە واجبە لەسەری نوێژی بکاتەوە لەبەر وتەی پێغەمبەر سەلامی خوای لێ بێت دەفەرمووێت : " خوای گەورە نوێژی یەکێک لە ئێوە قبول ناکات ئەگەر تووشی بێ دەست نوێژی بوو ھەتا دەست نوێژ ھەلدەگرێتەوە " پێچەوانەی ئەوەی یەکێک نوێژ بکات شتێکی پیس بە جل و بەرگییەوە بێت لەبیری کردبێت ئەمە نوێژ کردنەوەی لەسەر نییە واتە نایکاتەوە ، چونکە پێغەمبەر سەلامی خوای لێ بێت جبریل ھات ئاگاداری کردەوە لەناو نوێژ کە نعلەکانی پیسایی پێوەیە ھەردوو نەعلی دایکەند و نوێژی تەواو کرد ، ئەمە بەلگەیە نەزانین بە پیسایی فەرمانی پێ ناکرێت نوێژی بکاتەوە وە بە لەبیرکردنیش ھەمان شتە )) إعلام المسافرين ببعض آداب وأحكام السفر وما يخص الملاحين الجويين لفضيلة الشيخ محمد بن صالح العثيمين ص 12.\nبەلام ئەگەر ئیمام لەبیری کرد نوێژی بۆ خەلک کرد بێ دەست نوێژ ئەم سێ حالەتانەن :\nحالەتی یەکەم / لەناو نوێژ بەبیری ھاتەوە کە بێ دەست نوێژە ، لەم حالەتە ئیمام کەسێک لەجێگای خۆی دادەنێت بۆ ئەوەی نوێژ بۆ خەلک تەواو بکات .\nحالەتی دووەم / لە دوای سەلام دانەوە لە نوێژ بەبیری ھاتەوە کە بێ دەست نوێژ بووە ھێشتا لە خەلک جیا نەبۆتەوە ، لەم حالەتە نوێژی خەلک دروستە و ئیمام دەبێت نوێژی خۆی بکاتەوە ، پێویست ناکات نوێژ بە خەلک بکاتەوە .\nحالەتی سێیەم / نوێژی بۆ خەلک کردووە و لە خەلک جیابۆتەوە ، لەم حالەتە نوێژی خەلک دروستە بەلام نوێژی ئیمام دروست نییە و دەبێت نوێژی بکاتەوە .\nابن قدامە ڕەحمەتی خوای لێ بێت دەفەرمووێت : (( ئەگەر ئیمام نوێژی بۆ خەلک کرد بێ دەست نوێژ بوو یان لەش گران بوو ، نازانێت کە بێ دەست نوێژە ، وە خەلکیش نازانێت ھەتا نوێژ تەواو دەکەن ، نوێژی خەلک دروستە و نوێژی ئیمام بەتالە ، ئەمە نقل کراوە لە عمر ، و عثمان ، و علی ، و ابن عمر ، وە وتەی مالک و شافعی یە .\nنقل کراوە عومەر خوا لێی ڕازی بێت نوێژی بەیانی بە خەلک کردووە پاشان مەنی بە جل و بەرگیەوە بینیووە ، نوێژی خۆی دووبارە کردۆتەوە وە خەلک نوێژیان نەکردۆتەوە .\nعثمانيش خوا لێی ڕازی بێت نوێژی بەیانی بە خەلک کردووە ، کاتێک خۆر بەرز بوو پاشماوەی لەش گرانی بە جل و بەرگییەوە بینی ، نوێژی خۆی دووبارە کردۆتەوە وە فەرمانی نەکردووە بە خەلک نوێژیان دووبارە بکەنەوە ............ )) المغنی ج١ لاپەڕە ٤١٩\nابن باز ڕەحمەتی خوای لێ بێت پرسیار لێی کراوە : ئیمامێک نوێژ بۆ خەلک دەکات بێ دەست نوێژ لەبیری کردووە حوکمی نوێژ چییە لەم حالەتانە : (١) ئەگەر بەبیری ھاتەوە لەناو نوێژ . (٢) ئەگەر بەبیری ھاتەوە دوای سەلام دانەوە پێش ئەوەی لە خەلک جیابێتەوە . (٣) ئەگەر بەبیری ھاتەوە دوای ئەوەی لە خەلک جیابۆتەوە ؟\nلە وەلام دا دەفەرمووێت : (( ئەگەر بەبیری نەھاتەوە ئیلا دوای سەلام نەبێت ، ئەوا نوێژی خەلک دروستە نوێژ کردنەوە لەسەریان نییە ، بەلام ئیمام دەبێت نوێژ بکاتەوە .\nبەلام ئەگەر لەناو نوێژ بەبیری ھاتەوە وتەی ڕاست ئەوەیە دەبێت یەکێک لە جێگای خۆی دابنێت بۆ تەواو کردنی نوێژ ، لەبەر چیڕۆکی عومەر کاتێک لێی درا لەناو نوێژ عبدالرحمانی کوڕی عەوفی لە جێگای خۆی دانا نوئژی بۆ تەواو کرد لە سەرەتاوە دەستیان بە نوێژ نەکردەوە )) مجموع فتاوى و رسائل الشيخ عبدالعزيز بن عبدالله بن باز - المجلد الثانی عشر